**Önk/5-17/2019.**

Csongrád Városi Önkormányzat Képviselő-testületének **2019. augusztus 29-én** megtartott **17.** (*rendes*) üléséről készült jegyzőkönyve.

**N a p i r e n d:**

1. Előterjesztések:

**T A R T A L O M J E G Y Z É K :**

|  |  |  |  |
| --- | --- | --- | --- |
|  |  |  |  |
|  | **A hozott határozat tárgya:** | **száma** | **oldalszáma** |
| 1. | Az ülés napirendjének és tárgyalási sorrendjének elfogadása | 152 | 2 |
| 2.  | Beszámoló az önkormányzat 5 éves tevékenységéről és a 2015-2019. évekre szóló gazdasági és munkaprogram végrehajtásáról | 153 | 12-13 |
| 3. | Tájékoztató a 2019. I. félévi önkormányzati költségvetés végrehajtásáról | 154 | 15 |
| 4. | Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Hazai- pálya ösztöndíjpályázat megalkotására | 155 | 19 |
| 5. | Csongrád Város településrendezési eszközeinek módosítására irányuló végső véleményezései anyagának elfogadása | 156 | 22 |
| 6. | A Művelődési Központ és Városi Galéria intézményvezetői megbízása | 157 | 24-25 |
| 7. | Közművelődési érdekeltségnövelő pályázat benyújtása | 158 | 27 |
| 8. | Az önkormányzati ingatlanvagyon főkönyvi nyilvántartásának rendezése | 159 | 28 |
| 9. | Vételi kérelem a csongrádi 097/7 hrsz-ú önkormányzati ingatlanra | 160 | 30 |
| 10 | Tájékoztatás a lejárt határidejű határozatok végrehajtásáról | 161 | 31 |
| 11. | ***A zárt ülésről külön jegyzőkönyv készült*** | ***162-163*** | 31-32 |
|  | ***Képviselői interpellációk*** | ***-*** | ***-*** |

2

**A megalkotott rendeletek száma és tárgya:**

**20/2019. (VIII.30.) önkormányzati rendelet**

***„A Csongrád Város Önkormányzata 2019. évi költségvetéséről és annak végrehajtásáról, a költségvetési gazdálkodás vitelének szabályairól***” szóló 4/2019. (II.25.) önkormányzati rendelet módosítása

„NET” , „I”

**21/2019. (VIII. 30.) önkormányzati rendelet**

***„A zöldterületek és a fás szárú növények védelmének helyi szabályairól”*** szóló
56/2016. (XII. 23.) önkormányzati rendelet módosításáról

 „NET” , „I”

**22/2019. (VIII. 30.) önkormányzati rendelete**

***„Az Önkormányzat és Szervei Szervezeti és Működési Szabályzatáról”*** szóló 1/2013. (I. 31.) önkormányzati rendelet módosításáról

„NET” , „I”

**Önk/5-17/2019.**

**J e g y z ő k ö n y v**

Készült a Csongrád Városi Önkormányzat Képviselő-testületének **2019. augusztus 29-én** *(csütörtökön),* **13.00 órai**kezdettel megtartott **17.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Bartókné Vincze Zsuzsanna, Fábián György, Gyovai Gáspár, Gyovai Zsolt, Havasi Jánosné, Laczkó Zsolt, Máté Attila, Murányi László, Nagypál Sándor, Dr. Somogyi Árpád képviselők, ***összesen 12-en,***

Dr. Juhász László jegyző, Dr. Kádár Judit aljegyző, Kruppa István, a gazdálkodási iroda vezetője, Farkas Éva, a gazdálkodási iroda munkatársa, Dr. Mezey Szimonetta, a fejlesztési és üzemeltetési iroda vezetője, Vinczéné Dudás Katalin, a szociális és lakásügyi csoport vezetője,

Kádár-Kovács Márta, az Esély Szociális és Gyermekjóléti Alapellátási Központ vezetője, Tariné Kerekes Mónika, a Gazdasági Ellátó Szervezet vezető helyettese, Dezső Dóra, a Csongrádi Művelődési Központ és Városi Galéria vezetője, Víkor Katalin a Csongrádi Művelődési Központ és Városi Galéria vezető helyettese, Illés Péter, a Csongrádi Információs Központ Csemegi Károly Könyvtár és Tari László Múzeum igazgatója, Donka Ferencné a Csongrád TV ügyvezetője,

Dr. Szubally Brúnó, a Csongrádi Járási Hivatal vezetője, Kajtár István tű. alezredes, a Csongrádi Hivatásos Tűzoltóság. parancsnoka, Kun József mb. városi rendőrkapitány

Frajsták Roland, a MARS Magyarország Kisállateledel Gyártó Kft képviseletében, Dr. Hercegfalvi László, a Central-Pharma Bt. ügyvezetője, Kecskés László, a Csongrád Város Képzőművészetéért Alapítvány kuratóriumának elnöke.

Majzik Attila, a Délmagyarország c. újság tudósítója, Hajdú Anikó, a Csongrádi Hírmondó főszerkesztője

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 12 tagja közül, 12 képviselő jelen van.

2./ Bedő Tamás polgármester: Kéri a jelenlévőket, hogy 1 perces néma felállással adózzanak Sebő László nyugalmazott általános iskolai tanár, környezetvédelmi díjjal kitüntetett emlékének.

2

3./ Bedő Tamás polgármester: A mai ülés napirendjét a kiküldött meghívó szerint bocsátja szavazásra azzal a módosítással, hogy az 1-es napirendi pont címe az alábbiakra változik: „***Beszámoló az önkormányzat 5 éves tevékenységéről és a 2015-2019. évekre szóló gazdasági és munkaprogram végrehajtásáról”***.

A meghívóban a 7-es számú napirendi pont címe is megváltozik, mivel pályázati eljárás kiírásra most nem kerül sor, így a cím a következő: „***A Művelődési Központ és Városi Galéria intézményvezetői megbízása.”***

Módosításokkal együtt szavazásra bocsátja a napirend elfogadását.

A Képviselő-testület egyhangúlag elfogadásra javasolja a napirendet.

A Képviselő-testület ezt követően a következő határozatot hozza:

**152/2019. (VIII. 29.) önkormányzati**

H a t á r o z a t

Csongrád Városi Önkormányzat Képviselő-testülete a 2019. augusztus 29-ei rendes ülésének napirendjét a következők szerint állapítja meg:

1.Beszámoló az önkormányzat 5 éves tevékenységéről és a 2015-2019. évekre szóló gazdasági és munkaprogram végrehajtásáról

2. Beszámoló a 2019. I. félévi önkormányzati költségvetés végrehajtásáról

3. A zöldterületek és a fás szárú növények védelmének helyi szabályairól szóló 56/2016. (XII.23.) önkormányzati rendelet módosítása

4. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Hazai – pálya” ösztöndíjszabályzat megalkotására

5. Csongrád Városi Önkormányzat Szervezeti és Működési Szabályzatának módosítása (5. melléklet)

6. Csongrád Város településrendezési eszközeinek módosítására irányuló VÉGSŐ VÉLEMÉNYEZÉSI ANYAGÁNAK elfogadása

7. A Művelődési Központ és Városi Galéria intézményvezetői megbízása.

8. Közművelődési érdekeltségnövelő pályázat benyújtása

9. Az önkormányzati ingatlanvagyon főkönyvi nyilvántartásának rendezése

10. Vételi kérelem a csongrádi 097/7 hrsz-ú önkormányzati ingatlanra

11. Tájékoztatás a lejárt határidejű határozatok végrehajtásáról

3

**Zárt ülés:**

Z/1. Pályázat a Serházzugi holt Tisza partján lévő ingatlanok üdülőpark céljára történő értékesítésre

Z/2. Beruházási érték elszámolása a Csongrád, Fő u. 3. szám alatti Erzsébet Szálló vonatkozásában

Bedő Tamás: Murányi László képviselő úr jelezte, hogy napirend előtt „***Öröm és bánat”*** témában kíván hozzászólni.

Murányi László: Három olyan esetet említ meg, amelyben érintettek a csongrádiak. Két évvel ezelőtt kitüntettek egy jeles embert, egy sportdíjjal. Valami történt, mert ez az ember másfél év alatt sikert, sikerre halmoz Szentesen. Nem biztos, hogy van hozzá közük, de ez mellett nem szabad elmenni.

Egy jó héttel ezelőtt a Délmagyar hozott képeslapot neki, amelyen egy nagyon közismert, általa nagyon tisztelt jeles ember, olimpiai bajnok, világbajnok szerepelt. Szentesi színekben, Dél-Koreában, bronzérmet, több helyezést is szerzett. Valami történt, nem tartozik rá. Csak nem érti, hogy Csongrád által többszörösen kitüntetett emberről van szó. Meg kell kérdezni, hogy mi történt, tudnak-e segíteni.

Régóta mondja, hogy a Silver tánccsoportot régóta támogatja az önkormányzat, évente kb. 100.000,- Ft-al, egy kikötése volt, amelyet el is fogadott a testület, hogy minden egyes fellépésnél jelenjen meg valamilyen formában, hogy Csongrád városa, ha már benne van a pénzük.

Ami jó. Csongrádon a nagytemplomban utoljára 1903-ban, a csongrádi nagy oltárt kibővítették, három papnak, közös misére. Akkor egy aranyozott oltári szentséget tartó „házikót” helyeztek el. 100 év óta úgy van, és most egy jeles csongrádi ember, megköszöni a csongrádi emberek nevében Papp Zoltánnak, hogy 300 aranylapocskából újravarázsolta az oltárt. Köszönetet mond érte, ez egy nagyon nemes cselekedet. Kereszténység jellemzi ezt az országot, figyelmébe ajánlja mindenkinek, hogy ilyen nemes dolog történt Csongrádon, még egyszer köszönetet mond Papp Zoltánnak, aki ezt ingyen a munkájával elvégezte.

Bedő Tamás: Papp Zoltán úrnak személyesen köszönte meg a felajánlását a Képviselő-testület nevében még a szentmise előtt.

Tájékoztatja a lakosságot, az augusztus 20-ai hétvégén és a mostani hétvégén tapasztalható igen nehezen elviselhető szaghatással kapcsolatban. Elmondja, hogy amit meg tudott tenni az önkormányzat, azt megtették, tehát lokalizálták, hogy hol található ez a talajjavító anyag, amely a szaghatást okozta, feljelentést tettek a Kormányitalnál, aki ebben az ügyben eljár. Tudni kell, hogy ez a talajjavító anyag forgalmi engedéllyel bír. Kijuttatási technológiájával megállapodás van kötve a gazdálkodó és az ATEV között. Sajnos még eléggé jelentős mennyiség van kint a fotók alapján. Remélhetőleg a levegő visszahűlésével ez bedolgozásra kerül és megszűnik a szaghatás.

4

Ez miatt egyeztetést fognak összehívni hivatalvezető úrral, hogy megbeszéljék milyen lépéseket tud tenni az önkormányzat, de biztos, hogy még szeptemberben a környezetvédelmi rendelethez hozzá fognak nyúlni, hogy valamilyen szinten tudják ezt korlátozni. Egy egész várost terített be ez a szag. Ennek az anyagnak kb. 35 %-a növényi eredetű, hordozó anyag és 65 %-a állati feldolgozásból származó melléktermék. A felhasználás idejét tudják csak korlátozni. Ebben az esetben nem két talicska trágyáról van szó, hanem irtózatos mennyiségről.

**1. Beszámoló az önkormányzat 5 éves tevékenységéről és a 2015-2019. évekre szóló gazdasági és munkaprogram végrehajtásáról**

Bedő Tamás: Az anyag tartalmazza, hogy melyek voltak azok a feladatok, amelyeket vállalt 2015-ben a képviselő-testület és mi az, amit eddig meg tudtak belőle valósítani. Az egyenleg egész jó, sok felújításról lehet beszélni. Nem csak tárgyiasult fejlesztésekről, hanem különösen rendezvényekről, az oktatás, a köznevelési, a szociális és egészségügyi ellátás területén pedig azokról a tevékenységekről, amelyek nem feltétlen anyagban, tárgyban valósultak meg. A tv-ben is elmondta, hogy abszolút nyugodt szívvel kelhet fel mindenki ebből a székből, amikor a mandátuma letelik és a választópolgárok eldöntik, hogy kit ültetnek és milyen pozícióba vissza. Maga az a munka, amit végeztek 5 éven keresztül és a Képviselő-testület, azért tudtak dönteni, mivel nagyon sokan dolgoztak mögöttük a hivatalban, intézményekben, külső és belső szereplői, akár a közéletnek, akár a gazdaságnak. Mindenkinek megköszöni a munkát. Egy város összetett rendszer, egy település szerteágazó, az nem egy vállalkozás, itt sokkal több szempontot kell mérlegelni, mint amit általában, akár a saját magánéletben adott szakmai területen most, vagy korábban maguk tapasztaltak. Mindenkinek megköszöni a 2014. októbere óta végzett munkát, minden intézményi dolgozónak, minden hivatali dolgozónak, minden jelenlegi vezetőnek és tágabb értelemben a teljes város lakosságának, hiszen a gazdasági szereplők teremtették meg azt az anyagi bázist, amelyen keresztül többé és jobbá tehették a várost 2014 és 2019 közt.

**Bizottsági vélemények:**

Murányi László képviselő a pénzügyi és városfejlesztési bizottság elnöke elmondja, hogy először is köszönetet mond minden városi intézménynek. Az intézmények mellett megköszöni a városháza dolgozóinak a munkáját, hiszen ahhoz, hogy ilyen formában öntsék az öt éves munkát, ez az ő érdemük. 1990-ben, amikor a tanácsok megszűntek, egy önkormányzati törvényt hoztak. Az önkormányzati törvény a mai napig kötelezővé teszi a munkaprogram elkészítését és értékelését. Valóban 2015-ben készítették el a munkaprogramot, április 16-án fogadta el a Képviselő-testület. Ebben le kell írni a céltól a megvalósításig illetve az elmaradt dolgokat is, ami valami miatt nem valósult meg.

Gazdálkodásról, a város üzemeltetéséről beszél, szociális- egészségügyről, közbiztonságról, ifjúságpolitikáról, sportfeladatokról, kultúráról, turisztikáról, önkormányzati érdekeltségű társaságok és a kistérségben ellátott feladatokkal kapcsolatos anyag van a kezükben.

5

Örömteli dolog minden csongrádi lakos részére, még ha nem is mindenki közvetlenül érzi ennek a hatását, de a gyerekei, rokonai érezhetik ennek hatását. Ebben az időszakban kb. 6 milliárd Ft pályázati pénz érkezett meg a városhoz. Természetesen ehhez jelentős, 100 milliós nagyságrendű önerőt is hozzá kellett tenni, ami mindenki pénzéből tevődött össze, hiszen Csongrád gazdálkodásának a része volt ez az önerő. Ebből a beruházásoknak meghatározó része, több mint 4 milliárd Ft beruházás, felújítás és eszközbeszerzés volt. Egész pontosan 3,9 milliárd Ft volt. Csongrádon mára szinte az összes intézmény megújult és nagyon szép külsőt-belsőt kapott. Elég, ha csak a bölcsődékre gondolnak vagy az óvodákra. Gyógyfürdő. Nagy falat volt Csongrád életében, van vele gond, de mégis csak egy örömteli dolog és ez hoz értéket igazán a városnak. Tudomásul kell ezt venni akkor is, ha éves szinten több mint 60 millió Ft-ot rá kell költeni és elmondja, hogy ez a régió legkisebb veszteséggel működő intézménye, de embert szolgáló, ettől város a város. Ennek a befejezése, ennek a testületnek az időszakára esik.

Egészségügy. Elég komoly eszközlista változás volt. A várólistákkal korábban komoly gond volt, mára jelentősen lecsökkentek, voltak olyan esetek – köszönet az intézmény vezetőinek – mára ezek szinte 0-ra csökkentek le, de van olyan terület, ahol van még várólista.

8,5 km útfelújítás volt. Ilyenkor szokták mondani a lakosok, hogy az ő körzetében nem is volt. Ha valaki tudja, hogy 1 km út felújítása mibe kerül, az nem vonja kétségbe ezeket a számokat.

Nem látványos, mégis alapvetően szükségszerű volt a szennyvíztisztító bővítése. Milliárdos tételről van szó, ez nélkül a város nem tud működni, ha a szennyvízét nem tudja kezelni. Sajnos nagyon sokan ezt a mai napig „partizán módon” esővízzel keverik, túlterhelik a kapacitást. Ezt korszerűsíteni és bővíteni kellett.

Temető utak. Meg kell nézni most a temetőt, egyrészről az ott dolgozók hálás, tisztességes munkája, másrészt a város odafigyel rá. A temető utak a mai színvonalnak megfelelően rendbe vannak hozva.

Borfesztivál. Várost érintő dolog, új helyre került. Megjegyzi, hogy a mai napig vannak olyan emberek, akik azt mondják, hogy három évvel ezelőtt, amikor a Dob utcából elhozták kritikusan fedték ezt a dolgot és ezen fanyalognak. Olyan kicsinyes, buta dolog. Egyike volt azoknak, akik nem örültek annak, hogy elhozták a rendezvényt a Fő utcára, de leültek megbeszélték, és az első volt, aki gratulált az igazgató nőnek, hogy ez jó ötlet volt. Ez a normális dolog.

Vízi turizmus. A város nagyot lépett előre, kitörési pontja mindenféleképpen. A kikötőkre gondol, a HM üdülők átalakítására a vízi turizmus fejlesztése alapvető érdekük, hogy ez tovább fejlődjön.

Szomorú dolog a lakosságszám. 2015 és 2019 között 519 fővel csökkent a város. Ebben egy kicsi örömhír is van, mivel az elmúlt évben a korábbi éveket megelőzve lényegesen csökkent az elvándorlás 114 fővel. Ez jól mutatja, hogy a Pénzügyi bizottság az első lakáshoz jutók támogatása határozatot 3-szor többet hozott, mint az elmúlt években. Rendkívül jelentősen megnövekedett a támogatás, amit a város akár újépítésre, akár használt lakás vásárlásához adott.

Adóterhek. Sokszor hallják, hogy fizetik az adót, de miért nincs ez meg az megcsinálva. Elmondja, hogy az adóterhek nem változtak, nem növekedtek.

6

Alsóváros és külterület 3.000,- Ft, belterület 6.000,- Ft, évek óta nem emelt a város adót, ez mellett végzi a dolgát. Az adózók száma növekedett az elmúlt időszak alatt, közel 500 fővel. Ez egy nagyon lényeges dolog. Rendkívüli módon bővült a vendéglátó helyek száma az elmúlt időszakban Csongrádon. Örömmel látta, hogy előjegyzések vannak bizonyos szobafoglalásoknál. Szezonra egyszerűen nem tudtak már hónapokkal korábban szobát biztosítani. Ez mutatja ezt a bizonyos turisztikai kitörési pont lehetőségét.

A vagyonnövekedés jelentős összeg 1 milliárd 700 millió Ft. Ez azért fontos megjegyezni, mert sokszor hallják azt a kritikát, hogy eladták, felélték a vagyonukat, stb.

Start munkaprogram. Ezt a programot is sokan kritizálták, ez országos program volt. Rendkívül jó országos eredménye van ennek a programnak. Csongrádon is eljutottak arra a szintre, hogy megnézik, kit alkalmaznak és kinek van szükséges a munkájára, illetve a társaság jó része el tudott a munkaerőpiacon helyezkedni. Most kb. 80 főt tudnak foglalkoztatni. Ennek a támogatását a kormány fizeti, nem az önkormányzat, nem csak a bért és nem csak a járulékot fizeti az állam, hanem van még dologi kiadás is, amelyből eszközöket tudnak vásárolni és azokkal dolgoznak az emberek.

Hitel. 240 millió Ft-os hitelkerete van a városnak és likvidhitel 140 millió Ft-os. Hozzá kellett nyúlni, de ezt az élet hozza. Lassan iparűzési adófizetés lesz és akkor a város egyenesbe jön, de most hozzá kellett nyúlni a hitelkerethez.

A bizottság egyhangúlag, 4 igen szavazattal elfogadásra javasolja a beszámolót.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja az 5 éves munkáról végzett beszámolót.

Több, mint 100 oldalt meghaladó összegzés, szinte teljes áttekintést ad a város működéséről, arról, ami történt. Ha valakinek ideje van, a város honlapján megtalálja ezt az 5 éves beszámolót. Óriási listákat is tartalmaz, hogy mely beruházások teljesültek, de a szöveges része is tartalmazza a fejlődések lényegét, amelyek az utóbbi 5 évben történtek. Ez egy jó tükör annak az önkormányzatnak, amelynek részesei voltak, saját magukról készítettek tükröt. Ebbe a tükörbe nyugodtan belenézhetnek, a valóságot fogják látni és ez a valóság vállalható. 5 év alatt sok minden történt, de ezért senkinek sem kell szégyenkezni. Sok minden épült, fejlődött ebben az időszakban, sok esetben jól működött a város. Ezek a megállapítások azt mutatják, hogy ez alatt az idő alatt előre lépett a város. Ez a lépés, egy folyamat eredménye. Lesznek majd önkormányzatok, amelyeknek majd folyatatni kell ezt az előmenetelést. Voltak átszervezések is, az egyik táblázat is jól mutatja. Ebből az öt év alatt, az első évben visszaléptek a kistérségi közösségbe azért, mivel Csongrádnak ez kedvezőbb volt anyagilag és ennek a térségnek köze van a körülötte lévő településekhez és az összetartozásnak valamilyen formában legalizáltan is legyen jelen és lehet, hogy a jövőben ezt bővíteni kell.

Elmondja, hogy voltak olyan dolgok is, amelyek nem vagy részben, vagy nem úgy valósultak meg, ahogyan azt elképzelték. Ez is hozzátartozik a teljes képhez. Nem volt túlzottan jó dolog, hogy a csongrádi rádió több, mint egy éve megszűnt. A Csongrád rádió egy kedvelt adó volt, amelyet az emberek szívesen hallgattak.

7

A jövőben ezt tovább kellene gondolni, hogy nem lehetne- e valamilyen formába visszahozni. Sajnálja azt is, hogy nem tudták a körforgalmakat úgy rendbe hozni, ahogyan kellene, mivel ez a belépő Csongrádra, akik ide jönnek. Most már elkezdődött a folyamat, de elég nehézkesen indultak neki. Vannak továbbra is kátyúk meg olyan utak, amelyeket javítani kellene. Az összegyűjtött lomb elszállítása még mindig nehézkes, ez ügyben is nagyon sokat interpelláltak. Sok mindent lehetne még sorolni, hogy mi az, amit jobban kellene még csinálniuk. Ebből leszűrve a tanulságot, hogy semmi sem tökéletes. Ha mindent tökéletesen csináltak volna, akkor a következő testületnek nem lenne dolga. Lennének olyan dolgok, amelyeket ajánlásként meg lehetne fogalmazni a következő Képviselő-testületnek. Bizottsági ülésen felvetette, hogy érdemes lett volna ajánlásokat vagy elképzelés halmazt írni. Bízik abban, hogy ennek a testületnek több tagja is folytatója lesz a képviseleti munkának, amelyet eddig végeztek és ezekről nem fognak elfelejtkezni. Köszönetét fejezi ki azoknak, akik segítették a képviselők munkáját. Polgármester úrnak osztályfőnöke volt, mondhatja nyugodtan, hogy mindezt a munkát összefogta, átlátta, irányította olyan módon, hogy megfelelőképpen tudott a realitásokhoz igazodva egy várost úgy vezetni, itt többé kevésbé mindenki megelégedésére tette ezt. Megköszöni Polgármester úr munkáját és további jó munkálkodást kíván.

Bizottsági ülésen Gyovai Gáspár képviselő úr mondta, hogy nem is tehetnek mást, mint elfogadják a beszámolót, azzal, hogy ezt ők reálisan jónak értékelik, de látják a saját hibáikat is.

Bedő Tamás: Ennek a Képviselő-testületnek szinte minden tagja jelölt a választásokon, kivéve Fábián György képviselő úr. Rajtuk kívül is indulnak jelöltek, akik még nem nagyon láttak belülről önkormányzatot. Pont ezért a szeptemberi ülésre szeretnének egy olyan anyagot letenni a testület asztalára, hogy melyek azok a pályázatok, amelyek a cikluson túlnyúlóak, mert gyakorlatilag a pályázatok 1/3-a ilyen. Ő maguk is kapjanak egy összképet, hogy mi az, amibe még tovább kell dolgozni, mivel jelentős része a pályázatoknak 2020. december 31-én zárul. Egy átfogó képet szeretnének mutatni. Ajánlásokat tehet a testület, de mint minden új testületnek determinálja valamilyen szinten az előző testület által elkezdett fejlesztések. Még valamikor márciusban küldött a képviselőknek egy anyagot, amelyben a hivatal részéről összeállítást készítettek, hogy melyek azok a fejlesztési irányok, amit szeretnének az új fejlesztési tervben majd viszontlátni. Az is egyfajta irányultság, hogy egyes területeken mit tartanak prioritásnak, amit természetesen az új Képviselő-testület bármikor felülírhat, de vannak olyan ötletek, amelyek találkoznak a pozitív elismeréssel.

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja a beszámolót.

Dr. Somogyi Árpád az egészségügyi és szociális valamint a részönkormányzat elnöke elmondja, hogy az egészségügyi bizottsági ülésen javasolták megváltoztatni a beszámolót címét.

8

Sokszor úgy gondolták, hogy a négy év elég rövid időszak egy ilyen munka tekintetében és szükség van az 5 évre. Bizottsági ülésen nem sok hozzászólás volt az anyaghoz és egyhangúlag elfogadásra javasolja a szociális és egészségügyi bizottság a beszámolót.

Murányi László képviselő társa már érintette az egészségügyi és szociális ellátó rendszer miképpen változott és milyen fejlődések voltak ezen a téren. Csongrád város kb. 10 évvel ezelőtt jó döntést hozott, amikor a nagy állami rendszerbe a szakrendelőt nem helyezte be, hanem úgy döntött, hogy saját erőből és saját finanszírozás mellett megpróbálja üzemelni ezt a szakrendelőt. Az elmúlt évek azt mutatták, hogy ugyan nagy anyagi ráfordítást igényelt az önkormányzattól, de mindenféleképpen jó döntés volt. Elmondhatják azt ma Csongrádon, hogy itt az óraszámok az egészségügyben nem csökkentek, hanem növekedtek. Tudtak hozni új ellátási formát, új kollegákat tudtak bevonni a rendszerbe, vannak olyan szakrendelések, amelyek a környező városban nincsenek. Véleménye szerint méltán lehetnek erre büszkék. Büszkék lehetnek arra is, hogy ebben a humán erőforrási hiányban, ami jelenleg a mai egészségügyben van, sikerült egyrészt a nyugdíjba vonuló kollegákat pótolni, másrészt pedig sikerült olyan nyugdíjas kollegákat erejükhöz megfelelő óraszámban továbbfoglalkoztatni, ami megint csak a csongrádi betegellátást tudja javítani. Örömmel mondja, hogy szeptember 15-től a kardiológián Dr. Tarajossy főorvosnő tovább fog dolgozni, és heti két nappal fog bővülni a kardiológiai óraszám. Ahol tudták szűkítették az előjegyzést, de az egyik ilyen kritikus pont volt a kardiológia. Ma már szinte azt tudják mondani, hogy a hét minden napján van rendelés.

Semmi sem lehet tökéletes, munkát hagynak a következő testületnek illetve az intézményvezetési rendszerre is. Vannak feladatok, vannak hiányosságok, vannak olyan új beruházások pl. a reumatológián a Síp utca 3. szám alatt, ahol az ajtó nem jó irányba nyílik, illetve még a rokkantparkoló nem olyan, amilyet szeretnének. Polgármester úr majd el fogja mondani, hogy az egyik a jövő héten oldódik meg, a másik probléma szintén hamarosan. Elmondhatják azt, hogy a Képviselő-testület az intézményhálózaton belül pl. a bölcsődék tekintetében jó döntést hozott annak idején, amikor a Széchenyi úti bölcsőde felújítása mellett döntött. Reméli, hogy a központi kormányzati intézkedések is hozzá fognak ahhoz járulni, hogy ezek a bölcsődék teljes kihasználtság mellett tudjanak működni. Sikerült felújítani a városnak az egyik legpatinásabb épületét és olyan állapotba hozni, hogy az ide érkezőkre is mély benyomást tud tenni.

A Kereszt téri iskola régi épülete külső felújítást kapott, de funkciót nem. Ebben az öt évben sikerült központi pályázati forrásból felújítani és most már nem csak kívülről, hanem belülről is olyan állapotban van, ami méltó annak az épületnek a múltjához.

Voltak olyan döntések is, amely sokszor a racionalitás irányába próbáltak dönteni, az átmeneti otthon kérdése ilyen volt. Évekig próbálták a legjobb döntést meghozni. A szakmai viták ellenére is előbb-utóbb azon a helyen biztosan meg kellett hozni ezt a döntést, mivel ott van egy iskola és igényli azt a területet, ahol ez az intézményrész működött. Jövőben mindenféleképpen fontos lenne, ha a központi finanszírozás, akár ekkora településen is, mint Csongrád, tartalmazzon ténylegesen a feladatnak megfelelő finanszírozást, mert szükség van rá.

9

Köszönetet mond mindenkinek, akik hozzájárultak ehhez az eredményekhez és reméli, hogy az elkövetkező években is sikerül azt a humánerőforrást megtartani az önkormányzat keretei között illetve adott esetben bővíteni kell, ami szükségeltetik ahhoz, hogy az önkormányzat a feladatait el tudja látni. Azok a pályázati forrásokat, amelyeket központilag kiírnak és sikerül megnyerni, azt végig tudják vinni. Sajnos tapasztalják és látják, hogy a piaci szférában meglévő béremelkedéseket elég nehezen tudja lekövetni az önkormányzat. Az elkövetkező évek egyik legnehezebb része lesz, hogy azt a szakember gárdát, ami jelenleg az önkormányzat keretei között, akár az intézményekben, akár magában az önkormányzatban dolgozik, őket meg tudják tartani és meg tudják becsülni a munkájukat, ahogyan megérdemlik.

Az egészségügyi és szociális bizottság egyhangúlag elfogadásra javasolja a beszámolót.

A részönkormányzat egyhangúlag elfogadásra javasolja az 5 éves beszámolót.

**Kérdések, vélemények:**

Gyovai Gáspár: Bizottsági elnök urak részletesen elmondták a bizottsági véleményeket. Egy hatalmas anyag van előttük és minden egyes részletre kiterjed. Murányi László képviselő úr érintette, hogy 6 milliárd forint állami forrás érkezett az önkormányzathoz. Elmondhatják, hogy ennyi forráshoz még az önkormányzat talán mióta a rendszerváltás megtörtént, nagyságrendben, értékarányban sem érkezett a városhoz. Ez a kormányzati, gazdasági helyzet miatt alakult így. Valóban lehetőség nyílt arra, hogy ebből az összegből hatalmas fejlesztéseket végezzen az önkormányzat. Nincs értelme azon vitatkozni, hogy ezt a forrást hogyan használták fel. Részükről jól használták fel a forrásokat, mivel ezek voltak a képviselői igények, ezek voltak a város elképzelései. Ha a fejlesztési részt megnézik, igen nagyot léptek előre és nagyon sok mindent meg tudtak valósítani ebből a forrásból, akár a belterületi részen, akár a külterületi részen.

Bizottsági ülésen megemlítették, hogy a képviselők nem is nagyon tudnak mást tenni, mint hogy elfogadják a beszámolót, ugyanakkor a sok pozitívum mellett azt is meg kell említeni, ami nem teljesen valósult meg, mivel akkor reálisak önmagukkal szemben. Fejlesztés területén, akár a dűlőutakról volt szó, nem volt olyan testületi ülés, hogy ne interpellált volna a dűlőutak állapotáról, járhatóságával a zöld felülettel kapcsolatban. Ebben nem igazán tudtak előre lépni, ez a lakosságot is zavarja. Mondhatja azt, hogy pedig ha megnézik ezt a programot, akkor az elmúlt időszakban valóban ott is hatalmasat léptek előre. A Gyójai út, Mária út és még három másik dűlőútnak a magasabb színvonalra való kialakítását végezték el. Ugyanakkor rengeteg olyan üzemeltetési probléma merült fel, amit nem tudtak megoldani. Nem akar most senkit sem megbántani, de nem tudja, hogy ezeket a problémákat eszköz vagy ember hiány okozta. Ilyen szempontból a lakosokat ez nem igazán érdekli. A lakosságot az érdekli, hogy valóban az ő élete, komfortérzete megfelelő legyen. El tud-e menni a munkahelyére úgy, ahogyan szeretne.

Sajnos Csongrád lakossága folyamatosan fogy. Az elmúlt időszakban a gyermekek születési száma nőtt, ez pozitívum. Ez azért mégis csak azt mutatja, hogy van a városba egy kis lendület és ezeknek a fejlesztéseknek pozitív hozadéka van.

10

Említésre került az is, hogy nem volt adómérték emelés. Mégis az adóbevétel nőtt. Ez megint abból adódik, hogy sikerült olyan beruházásokat megvalósítani az Ipari Parkban, amely az adóerő képességet növelte. Bizottsági ülésen polgármester úr elmondta, hogy a gépjármű adóbevételük is nőtt. Ez azért van, mivel Csongrádon az elmúlt években több, mint közel 30 %-al emelkedett a gépjárművek száma. A város lakossága is érzékeli ezt a fejlődést.

Nem kell szégyenkezniük, de nem lehetnek teljesen elégedettek sem az elmúlt 5 éves munkával kapcsolatban.

Nagypál Sándor: Gyovai Gáspár képviselő úrnak teljesen igaza van a külterületi utak állapotával kapcsolatban. Hiába interpellálnak, némelyik dűlőúton motorral alig lehet végigmenni. Ezért nem csak az önkormányzat a hibás. Valahogyan a tulajdonosokat is fel kellene szólítani a Földhivatalnak. Régebben is mindig a tulajdonos tette rendbe a dűlőutakra belógó suhákat és kivágta a vesszőket, botfákat. Most sok helyen a Démász ledarabolta a gallyakat, hónapok óta az út szélén vannak hagyva. A Városgondnokságtól mindig azt a választ kapják, hogy majd a sövényíró érkezését várják. Állítólag már megjött, de ő még nem látta működni a dűlőutakon.

Még az előző ciklusban be akartak zárni egy óvodát, most pedig csoportot kell bővíteni. Mi lett volna most, ha akkor bezárták volna az óvodát. Látják ebben a beszámolóban is, hogy minden óvoda fel lett újítva, Fő utcai óvoda kivételével, az is fel lesz újítva, pedig annak idején azt az óvodát akarták bezárni. Akkor az egész Fidesz frakció részt vett abban, hogy zárják be az óvodát, erre azért emlékezni kell.

Bedő Tamás: Egy jó anyag van előttük, de nem tökéletes. Azért van még hova fejlődni, neki is vannak hiányosságai a körforgalom az egyik, a Lidl előtti csomópont a másik, ahol az engedélyes terv már megvan, de a lámpákat nem tudták még kiépíteni. Vannak olyanok, amelyek összegébe messze eltörpülnek az 1,2 milliárd Ft-os szennyvíztelep fejlesztés mellett, de az emberek komfortérzetét adott esetben jobban érinti. Ez olyan, mint még soha nem költöttek 11 millió Ft-ot szúnyogírtásra, csak az idén és az sem volt elég. Mindig arra is kell figyelni, amely összegében kisebb, de a lakhatás szempontjából fontosabb. Nem véletlen, az ülés elején említette a szaghatást. Az önkormányzatnak nem volt köze a szélirányhoz sem, mégis az egész várost beterítette és a lakosok rögtön a polgármestert és a képviselőket találták meg, ez így helyes, nekik kell eljárni az ilyen ügyekben. Van még, mint csinálni, sokkal nagyobb volumenű dolgok, amelyek a város távlati jövőjét befolyásoló kérdések. Ehhez mindenképpen hozzátartozik, hogy még több születési számot kell ösztökélni és ehhez mindenféle eszközrendszert ki kell találni. Az új önkormányzatnak tovább kell folytatni az 1 Ft-os telekakciót, mert ez nagyon hasznos volt, hiszen aki jobban átolvasta, akár az óvoda beszámolót az látja, hogy pont abban a körzetben 1-el bővíteni kell a csoportok számát. Számos olyan ösztönző rendszert kell bevezetni, amivel azt a 130-140-es születésszámot, ami nagy átlag szokott lenni, azt tudják hozni, mert akkor, ha mást nem is, de azt elérik, hogy megáll a lakosságszám csökkenés, és kis növekedés lehet. A város jövőjét mindig az határozza meg, hogy hány gyermek születik. Némi optimizmusra ad okot, hogy 2015.01.01. 0-2 éves korosztályban 422 gyerek volt, majd aztán 400, 397 és 2018.01.01-én 431 a gyermekek száma.

11

Tehát nem csökkent, hanem kis mértékben nőtt. A 3-5 éves gyermekek száma 404,399,403 és 416, tehát ha az összes korcsoportot megnézik, akkor gyakorlatilag itt mutatkozik növekedés. Az a fontos, hogy ez a növekedés minden korcsoportban legyen és ehhez elég sok dolgot kell tenni a következő Képviselő-testületnek. Az alapokat a jelenlegi Képviselő-testület lerakta, hiszen mind a bölcsődei ellátás, mind az óvodai ellátás tekintetében egy jól működő intézményrendszert hagy a következő Képviselő-testületre. Információi szerint a Fő utcai óvoda sem fog kimaradni a felújítási sorból, még egyenlőre többet ő sem tud mondani. Különösen a kisgyerekek nevelési, oktatási tevékenységénél egy nagyon jó alap és erre különösebben nagy pénzeket nem kell elkölteni. Nem azt mondja, hogy nem kell rá költeni, de nem olyan nagyságrendben, mint ahogyan tette a jelenlegi testület, hiszen a második bölcsőde is fel lett újítva. Amikor visszaemlékeznek, hogy három évvel ezelőtt beadták a Széchenyi úti bölcsőde pályázatát, akkor még azon gondolkoztak, hogy maradjon-e ez az épület egyáltalán bölcsőde. Ennyit változott. Mellette van egy magán bölcsőde is, ami szintén nyert TOP-os pályázatot – gratulál nekik – és ott is telt ház van. Tehát van igény erre az ellátási formára. Elmondja, hogy az iskolai rendszerben is, az önkormányzati épületek vonatkozásában fejlesztéseket, mind általános iskoláknak, mind középiskoláknak végeznek. Ez mindenképpen előny és majdnem abban az állapotban vannak, hogy a csongrádi iskolák megújultak.

Külterülettel kapcsolatban elmondja, hogy nem lehetnek vele elégedettek. 120 km-nyi dűlőútja van a városnak. Tehát 120 km-es dűlőutat 5 éves ciklus alatt felújítani nem lehet. Elhangzott, hogy 8,5 km-nyi út stabilizálásra került, ebből kettő a Gyójai út és a Mária út kifejezetten magas szinten lett felújítva. Már az a baj, hogy olyan jól újították fel az utat, hogy gyorsan mennek rajta az autók és porolnak. Úgy látszik, hogy minden probléma megoldás egy újabbat szül. Ezen kívüli is elég sok dűlőút lett megcsinálva. Ebbe tovább kell haladni.

A fametsző sok idő alatt ér ide. Két és fél éve adták be a pályázatot, aminek az eredménye, hogy megérkezett a traktor, megérkezett a síkfametsző, de a hidraulika tömb még nem érkezett meg. Az még úton van, jövő hét szerdára ígérték meg a leszállítását. A sok kicsi legót majd össze tudják rakni és szüretre talán elkészül a dűlőutak rendbetétele. Ez miatt született egy döntés, hogy a fűnyírólétszám a Városellátónál szeptembertől külterületi utakra megy. Jelentős előrelépés lesz ahhoz képest, amikor metszőollóval és erővágóval vágták ki az űrszelvényt.

Rengeteg adatot lehet találni ebbe a beszámolóba, akit érdekel, nyugodtan olvasgathatja. Egy önkormányzat 5 éves teljesítménye van mögötte. Nem csak az önkormányzatnak, hanem az intézményrendszer általános működéséről is képet kap.

Elég sok likviditási gondok voltak különböző fejlesztések miatt – nem csak pályázatból fejlesztett az önkormányzat, hanem nagyon sok pénzt áldozott saját költségvetéséből, bőven 100 millió Ft felett. Az első lakáshoz jutók támogatása, amikor 2015-ös a 2018-as évhez képest, annak 6 szorosát adták. A kiosztott forrása 4.200.000,- Ft helyett 22 millió Ft volt. Ebben az évben is már 15 döntésük volt. Július 1-el megváltoztak a lakáshoz jutás feltételei, a gyermekbarát program kapcsán, rengeteg kedvezményt vehettek igénybe a családok, így a lakásvásárláshoz is. Most látszik egy növekedés, ezt is igyekeznek kifinanszírozni. 2015-ben 54 db komfort nélküli lakása volt az önkormányzatnak, 2018-ba 20 db-ra csökkent a számuk.

12

34 lakás komfortfokozata változott meg illetve van 5 db lakáscsökkenés, ezeket testületi döntés alapján vonták ki a bérlakás állományból.

2015-ben a képviselő-testület kb. 5 millió Ft-ot áldozott lakáskarbantartás és felújításra, bár ez is 4 millió Ft-al több volt, mint az előző évben. 2018-ban ugyan ez az összeg 39 millió Ft-ra nőtt. Tehát, amikor eladtak egy ingatlant, azt a saját ingatlanjaira fordította a város. Ebben is jó irányban halad az önkormányzat. Több önkormányzati lakás is visszakerült hozzájuk és azoknak a felújítási költsége emelte meg a 2018-as adatot, különösen a honvédségtől visszakerült ingatlanok. Rengeteg apróság is található az anyagban, de összességében eredményes munkát végeztek, és nyugodtan elfogadhatják a beszámolót és adhatják át ezt az örökséget a következő Képviselő-testületnek.

Szavazásra bocsátja a beterjesztett határozati javaslatot.

A Képviselő-testület egyhangúlag, vagyis 12 igen szavazat mellett – ***minősített többséggel*** - a következő határozatot hozza:

**153/2019. (VIII.29.) önkormányzati**

Fjl/272-1/2019.

H a t á r o z a t

Csongrád Városi Önkormányzat Képviselő-testülete megtárgyalta a „Beszámoló az önkormányzat 5 éves tevékenységéről és a 2015-2019. évekre szóló gazdasági és munkaprogram végrehajtásáról” szóló előterjesztés mellékletében foglalt beszámolót és az alábbiakban foglaltak szerint fogadja el:

Megállapítja, hogy a 2015. április 16-án elfogadott gazdasági és munkaprogramban meghatározott fő célkitűzések a beszámoló szerint a megfogalmazott irányelveknek megfelelően megvalósultak, illetve folyamatban van a teljesítésük, másrészt az új jogszabályok és célszerűségi követelmények figyelembevételével más nem tervezett új feladatok is ellátásra kerültek.

Az önkormányzat és a város egyéb működési területei feladatellátásában résztvevők – a gazdasági környezet által behatárolt lehetőségeken belül – segítették a város működését és fejlődését a saját források, a pályázati lehetőségek és a térségi együttműködés által nyújtott lehetőségek felhasználásával. Ezért a Képviselő-testület köszönetét fejezi ki.

Felkéri a polgármestert, hogy a beszámolót a város lakosságával és egyéb érintettekkel széles körben ismertesse, a városi honlapon és a városi médiákban történő megjelentetéssel.

Határidő: 2019. szeptember 20.

Felelős: Bedő Tamás polgármester

13

Erről jegyzőkönyvi kivonaton értesítést kap:

1. a Képviselő-testület tagjai
2. a Polgármesteri Hivatal irodái

**2. Tájékoztató a 2019. évi önkormányzati költségvetés I. félévi végrehajtásáról.**

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy államilag nem írták elő, hogy az I. féléves költségvetés végrehajtásáról be kellene számolni, de a Képviselő-testület úgy döntött, hogy látni szeretné a félévi zárást. Megköszöni az intézményvezetők és a hivatal dolgozóinak a munkát. A bizottság egyhangúlag elfogadásra javasolja az első félévi költségvetés végrehajtását.

Megjegyzi, hogy új fogalommal találkoztak, ez az ASP. Ez a központi integrációs rendszer. Ez egy bonyolult rendszer. A város ennek a rendszernek teljes egészében nem tudott eleget tenni. Rendkívül bonyolult ez a rendszer, sem fizikailag, sem technikailag nem tudják minden részletét követni, ebben van még egy kis elmaradás.

A város 4,8 milliárd Ft kiadással és 4,7 milliárd Ft bevétellel számolt. 130 millió Ft-os hiánnyal zárt az önkormányzat, ez felhalmozási hiány. Akkor döntött a testület, hogy hitelt jelölnek meg fedezetként. Ez a bizonyos likvidhitel most igénybe lett véve, 140 millió Ft-os a keret. A helyi adóbevételekről elmondja, hogy több, mint 50 %-a teljesült. Ezen belül közel 50 %-ra teljesültek az iparűzési adóbevételek. Ezzel kapcsolatban a jövőben van egy pár tennivaló, az a pénzügyi bizottság elnökének és tagjainak is véleménye. Volt visszafizetési kötelezettségük is, abból adódik, hogy nagyobb befizetés történt, kalkulált befizetés az első félévben, vagy többet vontak le, később ezeket vissza kell fizetni. Ez kb. 5 millió Ft-os nagyságrendű volt. Legjobban teljesült, közel 72%-ra, az építményadó. Az is meglepetés volt, hogy az iparűzési adó 25 %-ra teljesült. Azért is érdekes, mivel talán egy évvel ezelőtt a polgármester meghívott olyan embereket, akik foglalkoznak idegenforgalommal, szobákkal és bevétele van belőle. Tettek olyan ajánlásokat, ami alapján ők is jobban járnának. Ennek a lényege az volt, hogy tartsák be a szabályokat, amit be kell fizetni az államnak, az az államé. Ez még mindig nincs helyén a városban. Örülnek a nagy idegenforgalmi fejlődésnek, de a bevételeken még nem látszanak, reméli, hogy év végén ez a csúnya szám valamelyest módosulni fog.

Bizonyos vagyongazdálkodási bevételek alacsonyabban teljesültek, mint ahogyan azt tervezték. Voltak olyan esetek is, amikor bizonyos önkormányzathoz tartozó intézmények vagy egyesületeknek kölcsönre volt szüksége és a város adott nekik kölcsönt. Ennek természetesen év végére várják a visszafizetését. Bizonyos bevételek elmaradtak, ilyen a termálkút bevétele, de van több más ilyen dolog is.

Most a júniusi fizetéseknél 85 millió Ft-ot likvidhitel terhére igénybe kellett venni. A júniusi nettó bér 84 millió Ft volt, ez csak a nettó bér, ebben nincsen benne a járulékok. Ilyen gondok azért vannak és az előttük álló II. fél év és benne az adóbevételek is hoznak rá megoldást.

14

Most van egy kis bevételkiesés, mínuszban vannak, de azért nem kell kétségbe esni, a mai ülésen is lesz pénzügyi döntés, ezek biztosítani fogják a zavartalan gazdálkodást a továbbiakban. Alapvető feladatellátásokat a város el tudta végezni.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a tájékoztatót.

Azt a tényt, hogy az intézmények egy része ebben az új integrációs rendszerben nincs benne, a beszámoló taglalja, hogy a tájékoztató összeállítása nehézségekbe ütközött és van, amiben még nem egészen érték utol magukat, de biztosan meg fogják ezt a problémát oldani év végére. Nehézségek adminisztratív síkon is vannak. Ez az adminisztrációs része a tájékoztatónak, a lényegi részével kapcsolatban elmondja, hogy az intézmények beszámolói most is benne vannak függelékként. Ezeket érdemes áttanulmányozni, szépen taglalják az egyes intézmények első féléves tevékenységét.

A számlaegyenleg mínusz 131 millió Ft volt augusztus 5-én. Pontosan egy évvel ezelőtt ugyan ez volt a helyzet, hogy elfogytak a bevételek. Abból a szempontból nehezebb a helyezet, mert a bevételek, amelyek adókból származik azok teljesültek, de azok a bevételek, amelyek az osztalék, ingatlan értékesítés, ezeket összesítve 150 millió Ft körül van az elmaradt bevételek. Szeptember végén, a 100 millió Ft-os hitel jelentős részét vissza kell törleszteni. Ha az adóbevételek, amelyek szeptember 15-ig várható az a hátralévő kiadásnak csak részben tudja a fedezetét biztosítani, akkor előfordulhat, hogy komoly gondok lesznek. Leszámítva azt az esetet, ha a saját bevételek, amelyek be vannak tervezve, annak egy része befolyik a kasszába és ez enyhítheti a problémákat. Figyelni kell a második féléves gazdálkodásra.

Bartókné Vincze Zsuzsanna az oktatási, művelődési és sport bizottság elnöke elmondja, hogy a bizottság egyhangúlag elfogadásra javasolja a tájékoztatót.

Dr. Somogyi Árpád az egészségügyi és szociális valamint a részönkormányzat elnöke elmondja, hogy a bizottságok egyhangúlag elfogadásra javasolja a tájékoztatót.

*Kérdés, vélemény nem hangzott el.*

Bedő Tamás: A likviditási dinamika hasonlóan fog alakulni, mint tavaly és tavaly év végén több 10 millió Ft-os pozitívummal zárt az önkormányzat. Van egy 35 millió Ft-os tétel az optikai kábel, amelyet nem lehet tudni, hogy mikor születik meg az adásvételi szerződés. Illetve a Csoterm Kft-nél a bérleti díj és a tagi kölcsön. A díjképzésnél várnak pozitívumot.

Szavazásra bocsátja a beterjesztett rendelet-tervezetet.

A Képviselő-testület egyhangúlag, 12 igen szavazattal megalkotja következő rendeletét:

15

**20/2019. (VIII. 30.) önkormányzati**

Pü/47-1/2019

R e n d e l e t

Csongrád Városi Önkormányzat Képviselő-testülete megalkotja a 20/2019. (VIII. 30.) önkormányzati rendeletét a ***„Csongrád Város Önkormányzata 2019. évi költségvetéséről és annak végrehajtásáról, a költségvetési gazdálkodás vitelének szabályairól”*** szóló 4/2019. (II.25.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Juhász László jegyző
3. Gazdálkodási Iroda és általa:
4. Intézmények, önkormányzati tulajdonú Kft-k, Kht.

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő határozatot hozza:

**154/2019. (VIII.29.) önkormányzati**

Pü/47-1/2019.

H a t á r o z a t

Csongrád Városi Önkormányzat Képviselő-testülete megtárgyalta a 2019. évi önkormányzati költségvetési terv 2019. I. félévi végrehajtásáról szóló tájékoztatót és azt az előterjesztésben foglaltak szerint tudomásul veszi.

Erről jegyzőkönyvi kivonaton értesítést kap:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. A Polgármesteri Hivatal irodái
5. Gazdálkodási Iroda és általa:
6. Intézmények, önkormányzati tulajdonú Kft-k, Kht.
* - -

**3. A zöldterületek és a fás szárú növények védelmének helyi szabályairól szóló 56/2016. (XII.23.) önkormányzati rendelet módosítása**

Bedő Tamás: A tiltás továbbra is a zöld felületen lévő parkolásra igaz, viszont azt az életszerű helyzetet szerették volna kezelni, hogy családi házas övezetbe, ha érkezik egy rokon autóval, és ha megáll a ház előtt, elvileg a rendelet szerint meg kellene

16

büntetni. Ezt nem akarják a büntetés hatálya alá vonni, de az alaphelyzet továbbra is az. Tehát csak azokat mentesíti a rendelet, aki az ingatlan tulajdonosának az engedélyével tartózkodnak a ház előtt.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a bizottság többször foglalkozott a közterület felügyelet munkájával, sőt ők kezdeményezték, hogy minden hónapban készítsenek egy beszámolót, ami meg is történt. Pozitív változásokat is tapasztaltak. Most előttük van egy olyan anyag, amit meg kell gondolni, hogy hogyan is fogadják el.

Emlékszik rá, hogy régen volt parkőr ebben a városban. Akkor ezt a várost, zöld kis városnak hívták és erről volt híres Csongrád, hogy mindenhol zöldterület volt. Ezek a dolgok mára jóformán eltűntek. Földes területek vannak a járda és kerékpárút között. A legutóbbi válasz polgármester úrtól az volt, hogy egy közműbontás lesz hamarosan, és ha ez megvan, utána fognak füvesíteni a városban. Most csak a Fő utcáról beszélt.

Ez a rendelet annyit fog érni, amennyit a közterület felügyelő meg tud belőle valósítani. Most véleménye szerint ugyan úgy parkolnak az autók, mint ahogyan évekkel ezelőtt. Nem tudja, hogy hogyan lehet ezt a rendeletet betartatni, közterületről van szó.

Tavaly volt egy eset, hogy az egyik ingatlan előtt több hónapig egy farakás volt, nem volt kicsi, kb. 60-70 m2-es. A tulajdonos nemrégen szó szerint azt mondta vissza, amit ő a közterület felügyelőnek mondott el. Jól gondolja meg mindenki, hogy szól, van egy nem szól a közterület felügyelőnek, mivel lehet, hogy név szerint visszajön a dolog. Ez miatt egy kicsit bizalmatlan. Szubjektív megítélés lesz, hogy egy lakodalomra, összejövetelre állnak csak meg, vagy mindennap ott áll meg a tulajdonos az ablak alatt. Ezzel se lenne baj, ha egy parkolót csinálna a háza elé. Régebben azt kérte, hogy tiltsák meg a gyomirtó használatát a városban. Elfogadta a nemleges választ, jogszabály nem engedte meg. Nézzenek meg egy utcát, rendezett, nyírják a füvet, középen van egy ház, ahol le van gyomirtózva a közterület. Nem szép látvány, de nem lehet megtiltani. A közterület-felügyeletet 2-3 fővel bővíteni kellne, hogy legyen rend. Ezt a rendeletet el tudja fogadni, megszavazza, de még hiányérzete van.

A bizottság kezdeményezte a közterület felbontásával kapcsolatban nemrég alkottak meg egy rendeletet, most kapott róla egy értesítést, hogy az alsóvárosban 100 méter hosszan felbontották az utat, gázvezeték miatt, észrevette, bejelentette és minden további nélkül 74 ezer Ft-ot kapott a város, ezért az új rendelet alapján.

A bizottság egyhangúan elfogadásra javasolja a beterjesztett rendelet-tervezetet.

Más témában elmondja, hogy ő szeretne bérelni a városban parkolót. Lehetővé teszi ezt a rendelet? Kapott egy olyan írásos anyagot a közterület felügyelettől, hogy a Bökénybe, ahol kifogásolta, hogy egy helyen egy régi autó van, aminek már rendszáma sincs. Azt a parkolót kibérelték tárolás céljára. Ez le van írva egy levélbe. Nem hiszi azt, hogy egy parkolót ki lehet bérelni.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezetet.

17

Ez a módosítás az élethez igazítást jelenti. Ha a családi házas részre levetítik, ennek a résznek a rendelkezését az valóban azt jelenti, hogy a ház előtti megállásra esetenként rákényszerülhetnek. Furcsa lenne az, hogy azon a zöldfelületen parkolva, amelyet a tulajdonos gondoz, utána őt büntetnék meg, hogy a rokonság ott parkol. Ezt nem lehet rendszeresen megtenni, ezt időlegesen és eseti alkalommal ilyen szempontból nem igazán derül ki ebből a rendeletből.

A korábbi rendelkezéssel kapcsolatban elmondja, hogy ez a módosítás úgy érvényes, hogy a főszabály az változatlan. A főszabály az, hogy zöldfelületet parkolásra használni tilos. Ennek van most egy enyhítő rendelkezése.

Dr. Somogyi Árpád a részönkormányzat elnöke elmondja, az előző napirendnél örvendeztek, hogy a járműadó mennyivel gyarapodott, ezt mindenki tapasztalja. Az egy dolog, hogy ezek az autók a zöldfelületet mennyire rongálják, a másik érdekes eset és megkér minden csongrádi állampolgárt, aki gépkocsival közlekedik, egy bizonyos távolságot a két gépkocsi között az út két oldalán próbáljanak megtartani, mivel elég bonyolult helyzetek adódnak. A két autó között nagyon nehezen fér el egy harmadik autó. Soha nem tudta megérteni, ha kapubejáró van, akkor miért nem oda állnak és miért az út mellé. Ez a rendelet annyit ér, amennyit saját maguk betartanak belőle. A város egy részén, a Zöld város projekt keretében sok minden megújult. Az elkövetkező évek, Csongrád város történetében még sokszor fogják hallani ezt a zöld város elnevezést és ez elkerülhetetlen, hogy nagyon komolyan foglalkozzon vele a Képviselő-testület, ha meg akarja tartani azt a rangot, hogy az Alföld egyik legszebb, legzöldebb városa. Sajnos eljött annak az ideje, hogy bizonyos döntéseket meg kell hozni. Úgy ahogyan elődeik annak idején ezeket a döntéseket meghozták, hogy ez a város ilyen legyen ez az elkövetkező években napirendre fog kerülni. Kéri, hogy minden állampolgár, ha van rá lehetősége, akkor a kapubejáróba álljon meg autóval, ne a zöld területen. Ha még a nagykaput ki lehet nyitni, akkor oda is akár befér két autó és nem a zöld területen állnak meg. Bizottsági ülésen felvetette, hogy érdemes lenne azon elgondolkodni a kiemelt szegéllyel rendelkező utak tekintetében, hogy azokat ne vegyék ki ebből a rendeletből. Erre a felvetésre nem született bizottsági döntés. Az a lényege az egész előterjesztésnek, hogy könnyíteni akarnak mindenkinek, ne büntetéssel oldják meg, de ehhez kell a másik fél is, hogy amennyiben lehetőség van rá, hogy nem állnak a zöld területre, akkor ne álljanak oda. A bizottság egyhangúlag elfogadásra javasolja a beterjesztett rendelet-tervezetet.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezetet.

A Képviselő-testület egyhangúlag, 12 igen szavazattal megalkotja következő rendeletét:

18

**21/2019. (VIII. 30.) önkormányzati**

Ig/1836-1/2019

R e n d e l e t

Csongrád Városi Önkormányzat Képviselő-testülete megalkotja a 21/2019. (VIII. 24.) önkormányzati rendeletét a*„****a zöldterületek és a fás szárú növények védelmének helyi szabályairól”*** szóló 56/2016. (XII.23.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Kádár Judit aljegyző és általa:
3. érintettek
* - -

**4. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Hazai – pálya” ösztöndíjszabályzat megalkotására.**

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy sajnos csak erre az egy évre tudja a város a konzorciumból létrehozni ezt az ösztöndíjat, melyet 18-25 év közötti aktív hallgató státusszal rendelkező, nappali vagy levelező tagozaton, egyetemi, főiskolai tanulmányokat végző hallgatók kaphatnak meg, akiknek a tanulmányi átlaga 3,5 feletti. 25.000,- Ft/hó összegű ösztöndíjról van szó. 12 csongrádi tanuló számíthat támogatásra illetve a konzorciumi települések közül még 2-2 fő. A bizottság egyhangúlag elfogadásra javasolja a beterjesztett határozati javaslat elfogadását.

Murányi László a pénzügyi és városfejlesztési bizottság elnöke elmondja, hogy a vidék megtartó erejét, az ifjúságot megtartó pályázatról van szó. Egy gyerek, egy tanévre, ha megfelelően teljesít, akkor havonta 25.000,- Ft-ot kap. Ezt meg kell pályázni. Nem kevés összeg, akár egy szűk albérletet is ki tud belőle fizetni. A bizottság egyhangúlag elfogadásra javasolja a beterjesztett határozati javaslat elfogadását.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslat elfogadását.

Technikai észrevételeket említ. Ezeket az ösztöndíjakat még akkor is, ha csanyteleki tanuló pályázik, akkor is Csongrád Város polgármesterének kell aláírni. Ezt rögzíteni kell a szabályzatban is, mivel nem volt egyértelmű. Félő, hogy az ösztöndíjra pályázók száma esetleg olyan mértékű lesz, mint amilyen volt a szakmunkásképzéssel kapcsolatos pályázat. Ott nagyon nehezen találtak pályázókat.

19

Propagandát kell készíteni, reklámozni kell a pályázati kiírást, hogy van ilyen lehetőség. 20 fős a keret, javasolja, hogy minél többen használják ki ezt a lehetőséget, mivel a humán szférába elég sok minden beletartozik.

Bedő Tamás: Fontos tudni, hogy aki Bursa ösztöndíjra jogosult, az ebbe nem vehet részt. Kettős finanszírozás nem lehet. Véleménye szerint lesz ennyi érdeklődő, 12 db hely Csongrádé és összesen további 6 hely van, a projektben szereplő településeké.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 12 igen szavazat mellett – minősített többséggel – a következő határozatot hozza:

**155/2019. (VIII.29.) önkormányzati**

Fjl/379-1/2019.

H a t á r o z a t

Csongrád Városi Önkormányzatának Képviselő-testülete megtárgyalta a „Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Hazai – pálya” ösztöndíjszabályzat megalkotására” című előterjesztést és az alábbi döntést hozza:

1. A Képviselő-testület a „Hazai – pálya” Ösztöndíj Szabályzat elfogadásával az EFOP 1.5.3-16-2017-00001 kódszámú projekt keretein belül a célterületen élő felsőfokú oktatási intézményben tanuló fiatalok számára ösztöndíjat alapít.
2. A Képviselő-testület az ösztöndíjrendszer működtetésének feladatkörét az oktatásért felelős bizottsághoz delegálja. Felkéri a jegyzőt, hogy a változást az Önkormányzat Szervezeti- és Működési Szabályzatban vezesse át és terjessze azt a Képviselő-testület elé.

**Határidő:** azonnali

**Felelős**: Dr. Juhász László jegyző

1. A Képviselő-testület felkéri a bizottságot a kidolgozott pályázati kiírás és a szabályzatban foglalt elvek mentén a pályázati eljárás lebonyolítására, a szükséges döntések meghozatalára.

**Határidő:** azonnali

**Felelős**: Oktatási, Művelődési és Sport Bizottság elnöke

20

Erről jegyzőkönyvi kivonaton értesítést kap:

1./ a képviselő-testület tagjai

2./ Dr. Juhász László jegyző

3./ Oktatási, Művelődési és Sport Bizottság elnöke

**5. Csongrád Városi Önkormányzat Szervezeti és Működési Szabályzatának módosítása (5. melléklet).**

Bedő Tamás: Ez egy technikai jellegű előterjesztés. Az előbbi napirendi pont miatt kellett az SZMSZ módosítani.

Az eddig elhangzottakat a 2247. számú hangszalag A.) és B.) oldal 001-től végig tartalmazza.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke közli, hogy a bizottság hatásköre kibővül ennek a pályázatnak a bírálatával, melyet 5 igen szavazattal elfogadni javasolnak.

Murányi László a pénzügyi és városfejlesztési bizottság elnöke elmondja, hogy a bizottság 5 igen szavazattal támogatja a határozati javaslatot.

Fábián György az ügyrendi, jogi-és összeférhetetlenségi bizottság elnöke közli, hogy a bizottság 5 egyhangú igen szavazattal támogatja a feladatkör bővülését az oktatási bizottságnak. Megjegyzésként hozzátenné, hogy a döntésről egy tájékoztatási kötelezettsége legyen a bizottságnak a testület irányába, mert ésszerű lenne, hogy a testület is tudjon a döntés eredményéről.

Bedő Tamás: Elmondja, hogy jelenleg az SZMSZ-ben a bizottságnak a döntési hatáskörét kell szabályozni, de az eljárásrendben benne lesz, hogy a döntésről a testület tájékoztatást kap.

A polgármester szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, 12 igen szavazattal – minősített többséggel – megalkotja a következő rendeletét.

21

**22/2019. (VIII. 30.) önkormányzati**

Önk/173-1/2019.

**R e n d e l e t**

Csongrád Városi Önkormányzat Képviselő-testülete megalkotja a 22/2019. (VIII. 30) önkormányzati rendeletét Az Önkormányzat és Szervei Szervezeti és Működési Szabályzatáról szóló 1/2013. (I. 31.) önkormányzati rendelet módosításáról.

Erről jegyzőkönyvi kivonaton értesítést kap:

1. a Képviselő-testület tagjai

2. Jegyzői iroda és általa:

3. Művelődési és Oktatási Bizottság elnöke

**- - -**

**6. Csongrád város településrendezési eszközeinek módosítására irányuló végső véleményezési anyagának elfogadása.**

Hajdú Tamás főépítész: Annyi kiegészítést tesz, hogy ez nem a végső véleményezési anyag elfogadása, hanem a véleményezési szakasz lezárásáról szól az előterjesztés, tehát egy elírásról van szó.

Bedő Tamás: Megjegyzi, hogy innentől még a főépítésznek van véleményezése, de a főépítész úr egyetlen egy aggályát már figyelembe vették, elvileg ez 1-2 hónapon belül lezárásra kerülhet.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy a téma sokszor került megtárgyalásra. Egy jegyzőkönyv van az anyag mellett - nem tudja hányan voltak a lakossági tájékoztatón - de a város eleget tett mindennek, a polgármester megtartotta a lakossági fórumot. A bizottság 5 igen egyhangú szavazattal támogatta az anyagot.

Fábián György az ügyrendi, jogi-és összeférhetetlenségi bizottság elnöke közli, hogy a bizottság 5 igen egyhangú szavazattal elfogadásra javasolja az előterjesztést.

Dr. Somogyi Árpád a részönkormányzat elnöke elmondja, hogy a bokrosi városrészi önkormányzat 6 igen egyhangú szavazattal egyetért az anyaggal.

Bedő Tamás polgármester szavazásra bocsátja a beterjesztett határozati javaslat elfogadását.

A Képviselő-testület 12 igen szavazattal, egyhangúlag - minősített többséggel – a következő határozatot hozza:

22

**156/2019. (VIII. 29.) önkormányzati**

Ép/25-21/2019.

**H a t á r o z a t**

Csongrád Városi Önkormányzat Képviselő-testülete a településrendezési eszközök módosításával összefüggően lefolytatott véleményezési szakaszban és a partnerségi egyeztetés során beérkezett véleményekkel kapcsolatban - a 314/2012. (XI. 8.) Korm. rendelet 39. § (2) és (3) bekezdésében foglaltaknak megfelelően.

1. Elfogadja az Állami Főépítész előzetes véleményét, miszerint a 1643/3 hrsz-ú terület (Rév István utca) 75%-os beépítés helyett 70%-os beépítés lehetőségének megteremtését támogatja.
2. Megállapítja, hogy az államigazgatási szervektől beérkező vélemények alapján környezet értékelés elkészítését nem tartja szükségesnek.
3. Megállapítja, hogy a partnerségi véleményezés során nem volt észrevétel a tervezettel kapcsolatban. Ezzel a partnerségi egyeztetést lezártnak tekinti.
4. Megállapítja, hogy a lakossági fórum alkalmával a véleményezési dokumentáció ismertetését követően nem merült fel észrevétel.
5. A véleményezési szakasz során érkezett véleményeket megismerte, a kifogást nem emelő véleményeket tudomásul veszi;
6. A jelen határozat mellékletét képező vélemények-válaszokban szereplő, észrevételekre adott szakmai válaszokat, indoklást elfogadja;
7. Megállapítja, hogy a településrendezési eszközök módosításának véleményezési szakasza lezárult;
8. Felkéri a Polgármestert, hogy gondoskodjon a beérkezett véleményekkel kapcsolatos döntés dokumentálásáról és közzétételéről,
9. Felkéri a tervezőt, hogy a településrendezési eszközök módosításának jóváhagyandó és alátámasztó munkarészeit készítse el a végső szakmai véleményezési szakasz lefolytatása érdekében;
10. Felkéri a Polgármestert, hogy a 6. pont szerinti dokumentációt küldje meg végső szakmai véleményezésre az állami főépítész hatáskörében eljáró Csongrád Megyei Kormányhivatalnak a jelen határozat kivonatával együtt.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1.) a Képviselő-testület tagjai,

2.) Tárkányi Ferenc, mérnöki iroda

3.) Hajdú Tamás városi főépítész

*- . - . –*

23

**7. A Művelődési Központ és Városi Galéria intézményvezetői megbízása**

Bedő Tamás polgármester elmondja, hogy augusztus 21-én Dezső Dóra intézményvezető asszony a hivatali irodája előtt várta, majd azt kérte tőle, hogy családi okok miatt közös megegyezéssel a jogviszonyát augusztus 31-ével szüntessék meg. Ő az igazgató asszony által felsorolt indokokat elfogadta. A Képviselő-testület most abban a helyzetben van, hogy megbízhatja Vikor Katalint az intézmény vezetésével. Módosításra került az előterjesztés, Vikor Katalin 12 hónapra kapja a megbízást a bizottságokon elhangzottak alapján, azzal a kiegészítéssel, hogy majd ha szükséges lesz, az új Képviselő-testület írja ki a pályázatot és dönt is róla, ennek a testületnek már nem kell ezzel foglalkoznia.

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke közli, hogy a bizottság már az előterjesztői módosításról szavazott. Szeretné szóban is megköszönni Dezső Dóra intézményvezetőnek a munkáját, mivel nagyon sok újítás, számos színvonalas program és rendezvény fűződik a nevéhez, illetve megköszöni Vikor Katalinnak, hogy rugalmasan vállalta a megbízást és így egy évig viszi tovább az intézményt. A bizottság 5 igen egyhangú szavazattal a módosított előterjesztést megszavazta.

Murányi László a pénzügyi és városfejlesztési bizottság elnöke elmondja, hogy a bizottság 5 igen egyhangú szavazattal elfogadja az anyagot. Személy szerint nagyon sajnálja igazgató asszony távozását, megköszöni a munkáját. Úgy véli olyan emberrel hozta össze az élet az elmúlt időszakban, akivel tudtak vitatkozni és Véleménye szerint egy személyiség hagyja itt ezt az intézményt. Megköszöni Vikor Katalinnak a feladatellátást, amit az eddigiek során is megtett.

Fábián György az ügyrendi, jogi-és összeférhetetlenségi bizottság elnöke közli, hogy a bizottság a módosított javaslatot 5 egyhangú igen szavazattal elfogadásra javasolja, mely verzió lehetőséget ad arra, hogy 1 éven keresztül stabil vezetése legyen az intézménynek és közben a pályázat kiírása is lehetséges. Véleménye szerint a pályázatot korábban is ki lehetne írni, nem kellene az utolsó pillanatra hagyni, mert előfordulhat, hogy azt meg kell ismételni, illetve lehetnek érvénytelen anyagok is.

Dr. Somogyi Árpád a részönkormányzat elnöke közli, hogy a részönkormányzat 5 igen egyhangú szavazattal támogatta az előterjesztést, ami azt jelenti, hogy a végső kinevezést (kiírás, döntés) már az új testület fogja véghezvinni.

**Kérdések, vélemények:**

Nagypál Sándor: Szeretné megkérdezni, hogy ki kezdeményezte ezt a közös megegyezést, mert neki már feltették a kérdést: mi az oka annak, hogy a Művelődési Ház igazgatója közös megegyezéssel itt hagyja az állását. Mi történt?

24

Bedő Tamás: Erre próbált utalni azzal, hogy intézményvezető asszony 21-én reggel megkereste őt és kérvényezte a közös megegyezést. Itt van személyesen is Dezső Dóra intézményvezető asszony, ő is meg tudja erősíteni, hogy családi okok miatt kérte ezt.

Dezső Dóra: Nem tudja, hogy a képviselő úr a családi okokra kíváncsi-e. Saját maga kezdeményezte ezt, kérte polgármester urat, hogy amennyiben lehetséges, akkor közös megegyezéssel szeretne augusztus 31-vel elmenni. Elmondja, hogy polgármester úr nem támasztott kifogást ezzel szemben, nincs több mondanivalója ezzel kapcsolatban. A családi okokat szívesen elmondja kint a folyosón, ha úgy gondolja a képviselő úr.

Cseri Gábor: A művelődés területén elég sokat dolgoztak együtt Dezső Dórával. Annak idején, amikor a pályázati kiírása megtörtént, vele és másokkal is találkoztak. Személy szerint nagyon sajnálja, hogy elmegy a városból, ez valóban az ő kérésére történt. Nagy tisztelettel köszöni meg azt a lendületes munkát, amellyel nagyon sok rendezvény megújult és újak is kialakultak. Kiemelné, hogy két minősítés az ő vezetése alatt történt, az egyik a Művelődési Ház és a másik a Borfesztivál, ami nagy szónak számít. Köszöni a munkáját, és kívánja, hogy a jövőben is hasonló temperamentummal és odaadással dolgozzon tovább.

Bedő Tamás: Megjegyzi, hogy őt is meglepetésként érte a bejelentés, mivel augusztus 20-án még találkoztak a Borfesztiválon, ahol jókedvűen beszélgettek a jól sikerült rendezvényről, majd 21-én azt mondja igazgató asszony, hogy szeretné megszüntetni a jogviszonyt. Tudja és megértette az indokokat. Nem azért nem támasztott kifogást, mert nem lett volna elégedett a munkájával, hanem azért, hogy segítsék a jövőjét illetően. Alpolgármester úr is elmondta, hogy akár a Borfesztivált, akár az adventi rendezvényeket nézve mindenképpen új színt kapott a város, amit igazgató asszony vezetésével a Művelődési Központ kollektívájával – amelynek egyik oszlopos és stabil tagja Vikor Katalin – sikerült összehozni. A sok ötlet új lehetőségeket is hoz. Felajánlotta a későbbi együttműködési lehetőséget. Sok sikert kíván az új pozícióban, amelyet elvállalt, de szól arról, hogy bármikor nyitva áll Csongrád önkormányzatának bármelyik kapuja. A Képviselő-testület nevében szeretné megköszönni a 3,5 éves munkát egy csokor virággal.

A polgármester szavazásra bocsátja a módosított határozati javaslat elfogadását.

A Képviselő-testület 12 igen szavazattal, egyhangúlag a következő határozatot hozza:

**157/2019. (VIII. 29.) önkormányzati**

Ref/75-1/2019.

**H a t á r o z a t**

Csongrád Városi Önkormányzatának Képviselő-testülete megtárgyalta „.A Művelődési Központ és Városi Galéria intézményvezetői megbízása” tárgyú előterjesztést és a következő döntést hozza:

25

1. A Képviselő-testület Dr. Hörömpöliné Vikor Katalint a Művelődési Központ és Városi Galéria dolgozóját bízza meg 2019. szeptember 01. napjától 2020. augusztus 31. napjáig a Művelődési Központ és Városi Galéria intézményvezetői tisztségének ellátásával.

A megbízott igazgató illetménye:

 Alapilletmény: 195.000,-

 Kulturális illetménypótlék: 27.200,-

Magasabb vezetői pótlék: 45.000,-

Munkáltatói döntésen alapuló illetménykiegészítés 60.800,-

 **Összesen:** **328.000,-**

A Képviselő-testület felkéri a polgármestert a munkáltatói intézkedések megtételére.

 Határidő: azonnal

 Felelős: Bedő Tamás polgármester

2. Képviselő-testület köszönetét fejezi ki Dezső Dóra intézményvezetőnek a város közművelődésben végzett munkájáért.

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa
3. az érintettek.

- - -

**8. Közművelődési érdekeltségnövelő pályázat benyújtása**

**Bizottsági vélemények:**

Bartókné Vincze Zsuzsanna az oktatási, művelődési és sport bizottság elnöke elmondja, hogy ez az a pályázat, ami sokszor elég nagy önrésszel kis támogatást szokott kapni, de ha most sikeres lenne, akkor a bokrosi művelődési ház eszköztárának bővítésére kerül benyújtásra. A bizottság 5 igen egyhangú szavazattal elfogadni javasolja a határozati javaslatot.

Murányi László a pénzügyi és városfejlesztési bizottság elnöke közli, hogy a bizottság 5 igen egyhangú szavazattal támogatja a pályázat benyújtását. Kérdezi, hogy kb. mennyi összegre lehet számítani?

Bedő Tamás: Általában egyharmada az arány, mint amennyit a város ad. Az eddigi tapasztalatok alapján volt már olyan pályázat, amikor 300 eFt-hoz 120 eFt-ot kapott az önkormányzat, nem lehet tudni, hogy mi alapján történik az elosztás. Azért van mindig

26

 beleépítve az eredeti költségvetésbe, mert ez az összeg úgyis oda lesz adva az intézménynek. Korábban volt arányosítás, de annak nem sok értelme volt. Mindenképpen új eszközöket kell venni, remélhetőleg most komoly önkormányzati pénz hozzáadásával tudnak megújítani egy közösségi teret, reméli most az érdekeltségnövelő pályázatot elbíráló szervezet legalább ugyanannyit ad, mint az önerő. A könyvtárnál ebből a szempontból sokkal jobb a helyzet, ott mindig sokkal eredményesebben szerepelnek.

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság 5 egyhangú igen szavazattal támogatja az előterjesztést. A pályázati kiírás szerint nagyszerű dolgokra lehet pályázni, nemcsak berendezésre, hanem épület karbantartása és felújítása. Úgy véli a közművelődési intézmény felújítására rögtön 2-3 javaslatot is tudnának mondani. A polgármester úr beszélt az arányokról, de most a 400 eFt-hoz remélhetőleg 150 eFt támogatást kapnak. Ezeket az arányokat ismerve nincs értelme nagyobb összegű pályázatot beadni. Ennek a pályázatnak a tartalma nagyon szükséges, mert a pénzből a bokrosi művelődési ház felújítása után annak a berendezéséhez lenne eszközvásárlás. Ehhez kapcsolódóan Gyovai Gáspár képviselő úrnak volt egy indítványa és javaslata a bizottsági ülésen.

Dr. Somogyi Árpád a részönkormányzat elnöke közli, hogy a közművelődési érdekeltségnövelő pályázatnak nagyon örült a bokrosi városrészi önkormányzat, annak már kevésbé, hogy a támogatási intenzitás nem bőkezű. Az lenne jó, ha 100 eFt lenne az önerő, és 900 eFt-ot kapna hozzá a város. Gyovai Gáspár képviselő úr javaslatával kiegészítve 5 igen egyhangú szavazattal a részönkormányzat támogatta a pályázat benyújtását.

**Kérdések, vélemények:**

Gyovai Gáspár: Valóban örül ennek a pályázatnak, mert aki látta és ismerte a művelődési ház berendezéseit, az tudja, hogy mekkora szükség volt erre, mert a régi bútorzatból oda visszavinni nem igazán lehet. Egyetért azzal, hogy jobb lenne egy olyan pályázat, ami sokkal nagyobb támogatottsággal rendelkezne, de úgy véli, hogy itt valamit tenni kell. A kezdeményezése nem új, azt már kb. 3 hónapja elmondta interpellációban, hogy az önkormányzat vagy a Művelődési Központ egy elkülönített számlán próbáljon gyűjteni pénzt – mint annak idején a Magyar Király nagytermére – székekre. Bízik benne, hogy vannak olyan vállalkozók, személyek, akiknek fontos, hogy a bokrosi művelődési ház bútorzattal legyen ellátva. Úgy gondolja, hogy képviselő társai által is a támogatási lehetőséget – akár egy szék árát – meg lehetne hirdetni. Ezzel ki tudnák egészíteni a pályázatot, mert jóval nagyobb összegre lenne szükség, hogy ez az épület a felújítás után méltó bútorzatot kapjon. Az a kérése, hogy egy számla kerüljön megnyitásra és az kerüljön kellően meghirdetésre.

Bedő Tamás: Megígéri, hogy ennek technikai feltételeit megteremti az iroda és nyilvánosságra lesz hozva a helyi újságokban, illetve a bokrosi kirendeltségen szórólap formájában.

27

A polgármester szavazásra bocsátja a beterjesztett határozati javaslat elfogadását.

A Képviselő-testület 12 igen szavazattal, egyhangúlag a következő határozatot hozza:

**158/2019. (VIII. 29.) önkormányzati**

Ref/74-1/2019.

**H a t á r o z a t**

Csongrád Városi Önkormányzat Képviselő-testülete megtárgyalta a „Közművelődési érdekeltségnövelő pályázat benyújtása” c. előterjesztést és az alábbi döntést hozta:

A Képviselő-testület a Művelődési Központ és Városi Galéria eszközállományának gyarapítása érdekében benyújtandó Közművelődési érdekeltségnövelő pályázat benyújtását és az ahhoz szükséges 400.000,- Ft önrész biztosítását támogatja.

Felelős: Cseri Gábor alpolgármester

Határidő: folyamatos

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Művelődési Központ és Városi Galéria

 - . -

*Dr. Somogyi Árpád képviselő kiment az ülésteremből, a létszám a továbbiakban 11 fő.*

**9. Az önkormányzati ingatlanvagyon főkönyvi nyilvántartásának rendezése**

Bedő Tamás: Kifejti, hogy egy technikai jellegű előterjesztésről van szó.

**Bizottsági vélemények:**

Murányi László a pénzügyi és városfejlesztési bizottság elnöke ismerteti az előterjesztés lényegét, miszerint egy egységes önkormányzat által történő nyilvántartás fog történni, ami különösebb költségbe nem kerül a városnak, de egy teljesen normális dologról van szó. A jövőben az önkormányzat tulajdonában álló valamennyi ingatlan főkönyv szerinti nyilvántartását a Csongrád Városi Önkormányzathoz fogják rendelni. A bizottság 5 egyhangú igen szavazattal egyetért az előterjesztésben foglaltakkal.

Fábián György az ügyrendi, jogi-és összeférhetetlenségi bizottság elnöke elmondja, hogy a bizottság 5 egyhangú igen szavazattal támogatja a technikai jellegű előterjesztést.

A polgármester szavazásra bocsátja a beterjesztett határozati javaslat elfogadását.

28

A Képviselő-testület 11 igen szavazattal, egyhangúlag a következő határozatot hozza:

**159/2019. (VIII. 29.) önkormányzati**

Fjl/182-2/2019.

**H a t á r o z a t**

Csongrád Város Önkormányzatának Képviselő-testülete megtárgyalta a „Az önkormányzati ingatlanvagyon főkönyvi nyilvántartásának rendezése” tárgyú polgármesteri előterjesztést és az alábbi döntést hozza.

1. A Képviselő-testület 2019.07.01-től az önkormányzat tulajdonában álló valamennyi ingatlan főkönyv szerinti nyilvántartását a Csongrád Városi Önkormányzat, mint intézmény veszi át, térítésmentes átadás-átvételi eljárás keretében, azzal, hogy a számviteli nyilvántartás módosítása az intézmények ingatlan hasznosításra vonatkozó jogait és kötelezettségeit nem érinti, azok továbbra is az intézmény ingyenes használatában illetve kezelésében, fenntartásában maradnak.

2. Intézményi pályázat illetve saját erő felhasználásával megvalósuló, az ingatlanokat érintő beruházások esetében a továbbiakban úgy szükséges eljárni, hogy az intézmény a beruházást/felújítást még aktiválás előtt befejezetlen beruházásként az önkormányzatnak térítésmentesen átadja, annak aktiválása az önkormányzatnál történik. Pályázati forrásból megvalósuló beruházok esetében az átadás előtt a támogató szervezettel egyeztetés szükséges.

Határidő: 2019. október 31.

Felelős: Polgármester

Erről jegyzőkönyvi kivonaton értesítést kapnak:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. Fejlesztési és Üzemeltetési Iroda és általa:
5. érintett intézmények.

*- . -*

**10. Vételi kérelem a csongrádi 097/7 hrsz-ú önkormányzati ingatlanra**

Bedő Tamás: Az anyag azért van a képviselő-testület előtt, mert a szóban forgó terület jelenleg útként szerepel a nyilvántartásban, és ezt „kivett-re” kell módosítani, illetve módosítás van a vételárban is.

Dr. Juhász László: Kifejti: a képviselő-testület gyakorolhatja azt a jogát, hogy ingatlanok átminősítése tekintetében döntést hoz. Jelenleg a nevezett ingatlan „út” megjelöléssel szerepel, így a legmagasabb szinten jogot gyakorló – tehát a képviselő-testület – teheti azt meg, hogy átminősíti beépítetlen területté.

29

Ha ez megtörtént, maga az elidegenítés tekintetében a hatáskört gyakorló bizottság dönt a kérdésben, de ehhez szükséges a testületi átminősítés.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy most nyilvános ülésen személyt érintő dologról van szó. Koncz József és családja akarja megvenni a területet, ehhez van melléklet is, melyhez Csongrád lakossága is hozzáfér interneten az anyag olvasásakor. 1959-60 óta - a téeszesítések idején - megváltozott a tanyavilág szerkezete és eltűntek, illetve feleslegessé váltak utak, területek. Ez a kb. 2000 m2-es út egy vak dűlő lett, ott minden oldalról a vételi szándékot bejelentőnek vannak földjei, ez senki mást nem érint. Ha ezt nem használják útként, akkor értelmes dolog, hogy az termőföld legyen. A feltételeket jegyző úr elmondta, az átminősítés ezzel járó költségeit a vevő fogja fizetni. A bizottság azzal a módosítással támogatja az anyagot, hogy a területet 300 eFt+ ÁFA megjelöléssel teszi a képviselő-testület elé.

Fábián György az ügyrendi, jogi-és összeférhetetlenségi bizottság elnöke közli, hogy a bizottság egyik észrevétele, hogy valójában ezen a részen az út gyakorlatilag megszűnt, a mostani valóság legalizálása kellene. A másik észrevétel, hogy a vételárban kalkulálni kellene az ott lévő földek aranykorona értékét, ezt számolva javaslatként felmerül, hogy az aranykorona árat vetítve a m2 árra 340 eFt+ ÁFA lenne a reális ár az ottani forgalmi viszonyokat ismerve. A bizottság 5 egyhangú igen szavazattal az átminősítéshez hozzájárult és tudomásul veszi a pénzügyi bizottság döntését, de az ügyrendi, jogi- és összeférhetetlenségi bizottság 340 eFt+ÁFA összeget javasol.

Bedő Tamás: Két javaslat hangzott el az eredeti előterjesztéstől eltérően. Az egyik bizottság 300 eFt + ÁFÁ-t, a másik bizottság 340 eFt + ÁFÁ-t javasolt, erről a Képviselő-testületnek kell döntetnie.

**Szavazásra bocsátja az átminősítést.**

A Képviselő-testület 11 igen szavazattal egyetért az átminősítéssel.

A polgármester szavazásra bocsátja az ügyrendi, jogi- és összeférhetetlenségi bizottság módosító javaslat, a 340 eFt/ÁFA eladási ár elfogadását.

A Képviselő-testület 10 igen szavazattal, 0 nem és 1 tartózkodás mellett - minősített többséggel - a következő határozatot hozza:

30

**160/2019. (VIII. 29.) önkormányzati**

Fjl/355-2/2019.

**H a t á r o z a t**

Csongrád Városi Önkormányzat Képviselő testülete megtárgyalta a „Vételi kérelem a csongrádi 097/7 hrsz-ú önkormányzati ingatlanra” tárgyú előterjesztést, és az alábbi határozatot hozza:

1. A Képviselő testület a Csongrád Városi Önkormányzat tulajdonát képező csongrádi 097/7 hrsz-ú, 2021 m2 nagyságú, kivett saját használatú út megnevezésű külterületi ingatlant forgalomképes ingatlanná minősíti, művelési ágát „beépítetlen terület” megjelölésre változtatja.

A Képviselő testület a felkéri a polgármestert az ingatlan átminősítése érdekében szükséges intézkedések megtételére. A földhivatali ügyintézés eljárási díja a vevőt terheli.

Felelős: Bedő Tamás polgármester

Határidő: azonnal

2. A Képviselő testület a sikeres ingatlan átminősítési eljárás feltételével az 1. pontban megjelölt ingatlant – a Pénzügyi és Városfejlesztési Bizottság pályázat és árverés alóli mentesítő határozata alapján – kijelöli értékesítésre Koncz József csongrádi lakos részére az alábbi feltételekkel:

* az ingatlan vételára 340.000 Ft + ÁFA,
* a vevő a vételárat a szerződés megkötésével egy időben köteles megfizetni az eladó részére.

A képviselő testület felhatalmazza a polgármestert a fenti feltételek figyelembe vételével az adásvételi szerződés megkötésére.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa:
3. Koncz József csongrádi lakos.

*- . - . -*

**11. Tájékoztatás a lejárt határidejű határozatok végrehajtásáról**

Bedő Tamás polgármester: A pénzügyi és a jogi bizottság megtárgyalta és elfogadta el az előterjesztést.

31

Fábián György az ügyrendi, jogi-és összeférhetetlenségi bizottság elnöke közli, hogy a Választási Bizottság anyagába *ifjú* Nagymihály Gábor kerüljön bele.

Bedő Tamás: Kiemeli, hogy a Helyi Választási Bizottságba ifj. Nagymihály Gábor került, kéri, hogy minden anyagban az ifjabb neve szerepeljen.

A polgármester szavazásra bocsátja a beterjesztett határozati javaslat elfogadását.

A Képviselő-testület 11 igen szavazattal, egyhangúlag a következő határozatot hozza:

**161/2019. (VIII. 29.) önkormányzati**

Önk/12-...../2019.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2019. június 27-ei*** *(rendes),* ***július 23-ai*** *(rendkívüli) és az* ***augusztus 13-ai*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

*- . - . -*

A képviselő-testület ezt követően zárt ülésen folytatja munkáját, az ott hozott ***162-/2019. (VIII. 29.) önkormányzati határozat a következő:***

**162/2019. (VIII. 29.) önkormányzati**

Fjl/334-3/2019.

H a t á r o z a t

Csongrád Városi Önkormányzat Képviselő testülete megtárgyalta „Pályázat a Serházzugi holt Tisza partján lévő ingatlanok üdülőpark céljára történő értékesítésére” tárgyú előterjesztést, és az alábbi döntést hozza:

1. A Képviselő-testület a Csongrád Városi Önkormányzat tulajdonát képező,

 - a csongrádi 4642/7 hrsz-ú 3562 m2 nagyságú, kivett közterület megnevezésű,

 - a csongrádi 4642/11 hrsz-ú, 392 m2 nagyságú, kivett közterület megnevezésű és a

 - a csongrádi 4642/12 hrsz-ú 7707 m2 nagyságú, kivett közterület megnevezésű

 ingatlanokat forgalomképes ingatlanokká minősíti, művelési ágát „beépítetlen terület”

 megjelölésre változtatja.

A képviselő-testület felkéri a polgármestert az ingatlanok átminősítése érdekében szükséges intézkedések megtételére.

32

Felelős: Bedő Tamás polgármester

Határidő: azonnal

2. A képviselő testület a határozat mellékletét képező lista szerinti 18 db ingatlant értékesíti összesen 35.000.000 Ft + ÁFA vételáron idegenforgalmi fejlesztés megvalósítása céljára Vig Zoltán és Palásti Róbert, vagy az általuk megjelölt cég részére. A vételár két részletben kerüljön kifizetésre, a szerződéskötést követő 3 napon belül annak 50 %-a, míg a fennmaradó rész 2019. október 15. napjáig.

A képviselő testület felhatalmazza a polgármestert az adásvételi szerződés megkötésére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. a képviselő testület tagjai

2. Fejlesztési és Üzemeltetési Iroda és általa

3. Víg Zoltán és Palásti Róbert

* *- - -*

**163/2019. (VIII.29.) önkormányzati**

Fjl/172-2/2019

H a t á r o z a t

Csongrád Városi Önkormányzat Képviselő testülete megtárgyalta „Beruházási érték elszámolása a Csongrád, Fő u. 3. sz. alatti Erzsébet szálló vonatkozásában” tárgyú előterjesztést, és azt leveszi napirendről.

* - -

**Interpellációk:**

**Gyovai Zsolt képviselő:**

- A bíróság és az Erzsébet Szálló közti, két lépcsőház problémája, hogy a hatalmas platánfák az épület tetőszerkezete fölé érnek és kárt tesznek benne. Nagyobb viharban félnek a lakók, hogy baj fog történni. Ezt jelezte a főkertésznek is, ő ígéretet adott, hogy három héten belül sor fog kerülni rá.

- Bodor Jánossal a Városellátó munkatársával megnézték, hogy a Csokonai utcában nincs vízelvezető árok. Amikor elkészült az aszfalt kicsit magasabban van, mint a járdaszint és az elmúlt időszakban hirtelen lehullott nagyobb csapadékmennyiség alkalmával az épület falára ömlött a víz. Az egyik lakó meg is mutatta, hogy már az épületbe is bejutott a víz és komoly problémákat okozott.

33

Ezen a területen található egy hatalmas nyírfa, ami pont a leendő árok nyomvonalában van, azt ki kellene venni és utána egy nyílt csatornával a Kisfaludi utcába ezt bele lehetne kötni. Kéri ennek a munkának a mielőbbi elvégzését.

**Murányi László képviselő:**

- Keményi Zsigmond utca egyik oldalán nincs közvilágítás. 8 éve interpellált ebben az ügyben először, mindig ugyan azt a választ kapta, hogy a következő évi költségvetésben ezt szerepeltetni fogják. Kéri, hogy a következő évi költségvetésben szerepeljen.

- Eltűntek a padok a II. Világháborús emlékmű előtt. Ott mindig ültek emberek, az összes pad eltűnt.

- Alsóvárosban még mindig nincs járda.

- Radnóti utca folytatása a Segesvári, - erről beszéltek ülésen is, - sor kerül ennek az utcának a javítására. Tehát ha borpincénél mennek át balra, a Segesvári köti össze a Radnótit, ami egy járhatatlan út és az egész Heringer telepet szolgálja.

- Jegyző úrtól kéri, hogy hogyan lehet parkolót bérelni.

**Máté Attila képviselő:**

- A Csongrádi Napok nyitónapján volt egy nagy koncert, ami által több ezer ember érkezett ide a városba. A koncert végén megjelent a szemét a Fő utcán. A Füsti cukrászda előtti játszótérre gondol, ami a közösségi oldalra is felkerült. Ezekre a dolgokra oda kellene figyelni. Ha nagyobb rendezvénye van a városnak, akkor akár legyen hétvége, vagy munkaszüneti nap, akkor is ezeket a szemeteseket ki kell üríteni. Akkor beszélt alpolgármester úrral, ő is jelezte ennek a szemétnek a tényét, de akkor sem történt semmi, hétfőig. Akkor ezt a játszóteret a rendezvények alatt, nagyon sokan használták, és sokan el is mentek onnan, undorodva. Kéri a következő testületet is, hogy erre próbáljanak odafigyelni, mivel nem jó hírét viszik a városnak. Be kell rendelni hétvégén embereket, akik ezt megcsinálják.

- Nem tudja azt, hogy a Démásszal ki szokott egyeztetni. Fábián képviselő úr is kérdezte már annak idején, hogy a villanyoszlopok cseréjét ki koordinálja. Van egy olyan villanyoszlop a Zöldkert u. 8 szám alatt, ami teljesen a csapadékvíz árok közepén van, tehát onnantól kezdve biztosan nem fog elfolyni a csapadékvíz. Nem tudja, hogy mi alapján teszik ezt oda. Ezekre a dolgokra jobban oda kellene figyelni. Megkérdezi, hogy ezeket ellenőrzi-e valaki.

34

- A Kis utcában két kátyú van, amelyben tengelytörést kaphat egy autó. Ezt már jelezte korábban is. Biztosan egy megsüllyedt nyomvonalon van, de egy adott pontban van egy kátyú, amely nem ütőkátyú, hanem tengelytörő kátyú. Ezt kéri mihamarabb megcsinálni.

- A belvárosi buszfordulónál, ahol az autók parkolnak hatalmas víz szokott állni, nagy mennyiségű eső esetén. Az árusító helynél, ahol padok vannak, ott hiányzik az egyikből egy csavar.

- A Justh Gyula utcában kéri felmérni, mind az aknafedelek, mind a csapadékvíz aknáknál a megsüllyedéseket, hogy ezeket mennyi összegből lehetne a későbbiekből kijavítani. Nagyon sok helyen megvan süllyedve az aknafedél, illetve a vízleeresztő aknának a fedele, de olyan szinten, hogy este kerékpárral el lehet esni.

- A nagyjátszótéren délutánonként nagyon sokan szoktak lenni, ami nagyon jó kis játszótér lett. Ahogyan a játszótér parkoló részéből kikanyarodnak az autók az Ifjúság térre, eléggé balesetveszélyes, mivel nem igazán lehet belátni az utat, főleg akkor, ha valaki ki akar tolatni.

Kéri annak vizsgálatát, hogy esetleg sebességkorlátozó táblával ezt az útszakaszt kicsit kordába lehetne tartani.

- Ezen a részen van egy aknafedél, amely mozog. Kéri az aknafedelek átvizsgálását.

**Laczkó Zsolt képviselő:**

- 2018. decemberében kérte az ivóvízminőség ellenőrzését, kapott egy választ júniusban. Hat hónap kellett hozzá, hogy ez megérkezzen egy olyan laboratóriumi vizsgálat eredménye, amely nem is mutatja ki pontosan, hogy miből mennyi van a mintában. Ezt a táblázatot nem tudja értelmezni, mivel nem ez a szakmája. Egy olyan eredményt kér, hogy miből mennyi van, mennyi az egészségtelen szint, mely anyagok tartalmaznak túlzó mennyiséget.

Ha ez ilyen formában nem működik, akkor kér egy újabb vizsgálatot, egy másik laboratóriumból, mivel ez már nevetséges, hogy hat hónap után kap levelet erről.

- Házaló árusítók. Annak idején kérte, még polgármester úr is megerősítette abba, hogy sok faluban, városban látja, hogy házaló árusítást nem kérnek a városba. Kapott jegyző úrtól egy választ, hogy szabályosan járnak el, nem lehet ilyen táblát kihelyezni. Valamit pedig ki kellene erre találni, mivel éppen a tegnapi napon román házalókat látott a Bethlen Gábor utcán. Esetleg kérjenek a rendőrségtől folyamatos ellenőrzést, hátha eltántorodnak ettől. A várost napi szinten végigordibálva járja egy tollas autó, amelyet még soha nem látott volna, hogy tollat vásárolt. Véleménye szerint ez azért van, mivel így derítik fel a területeket és utána ezt elmondják másnak pl. hol van üres ingatlan. Megkéri Csongrád Város lakosait, hogy jelezzék neki azt, hogy ki adott már el nekik tollat.

35

Bedő Tamás: Megnézi majd a vízminőséget, mivel nem csak az Alföldvíz Zrt-ét kérték meg, hogy adjon mintát, de az összes lakosság által használt ártézi kutaknak is megvan a bevizsgálása. Elvileg kihelyezésre kerültek táblák, reméli legalábbis, hogy más ott tartanak. Az összes ártézi kút vízminőséges megfelel. Ez jobb víz, mint az ivóvíz ízre is és állagra is, nem káros ennek a fogyasztása az egészségre.

**Bartókné Vincze Zsuzsanna képviselő:**

- Tájékoztatást kér arról, hogy az Ipari Parkban azok a kamionok, melyek nem rendelkeznek ott telephellyel hogyan, mennyi ideig, hol tudnak szabályosan parkolni. Közösségi médiából ígértek neki egy hivatkozást, sajnos nem kapta meg. Állítólag büntettek meg ott szabálytalan parkolás miatt kamionost. Úgy emlékszik, hogy pályázatból került kialakításra egy parkoló, amit nem csak az ott telephellyel rendelkezők használhatnak.

Kérdése, hogy azok esetleg a kamionozással, fuvarozással foglalkozó csongrádiak, akik egy hosszú hétvégére hazajönnek, akkor létezik ilyen, hogy ő beáll a kamionnal, hazamegy, és hétvégére otthagyja a járművet.

Nem tudja, hogy ez a büntetés valós volt e, csak egy tájékoztatást kér, hogy van e lehetőség kamionnal parkolni az Ipari Park területén.

Bedő Tamás: Kamion parkoló azért épült, hogy azon cégek, akikhez érkezik, vagy mert ott van telephelye, vagy hozzá érkezik és várakoznia kell. Tehát ezt a kérdést távlatilag kell kezelni, mivel egyre többen foglalkoznak kamionozással Csongrádon. Ezeket a parkolókat nem ezért csinálták. Azok a cégek, akiknek a kamionjai ott állnak, egy fillér adót itt nem fizetnek. Ez a beruházás az ottani vállalkozók adójából jött össze. Van erre is lehetőség, de ingyen nem fognak ott állni kamionok. Ezt már az új bizottság ki fogja találni. Olyan mennyiségű kamionok vannak bent az Ipari Parkban, hogy ezt mindenképpen kezelni kell azoknak is, akik egyébként most telephelye ott van, de már nem férnek el. Éppen most látta, hogy a rutinpálya mellett is ezen a nagy területen kb. 10 kamion áll. A város nem zárkózik el attól, hogy bárhol parkoljon, ahol lehet, de ennek költsége van. Vannak olyan kamionos cégek, amikor lerakja a kecskeméti telephelyen a kamionját, utána haza hozzák, és ide jönnek érte a szabadság után.

Dr. Juhász László: Elhangzott, hogy a helyi vállalkozó közreműködéséből és a helyi érdeket kiszolgálva épült ez az 5-6 kamionparkoló. Pont ők panaszkodtak a városvezetésnek, hogy idegenek álltak be a területre. A helyi vállalkozásokhoz érkeznének pénteken és nem tudnak egyből lepakolni és szeretnének megállni, de nincs hely. Szembesültek olyan személlyel, hogy leállt a kamionnal utána kiszállt a sofőr és elment haza Szentesre, mivel ott nem tud leparkolni.

Bedő Tamás: Ez más városnak a problémája, nem Csongrádé.

36

Dr. Juhász László: Véleménye szerint a két legnagyobb logisztikai cég Csongrádon működik, legalább 100 kamion hozzá tartozik a két céghez, hallgassák meg a véleményüket. Ha az ő igényeik élveznének elsőbbséget, és ha még marad hely és van egy csongrádi lakos és semmi köze az Ipari Parkhoz és az ott működő vállalkozásokhoz, csak nem tud máshol megállni, akkor esetleg térítési díj ellenében parkolhasson. De egy szentesi kamionosnak adjanak lehetőséget arra, hogy ingyen itt parkolhasson, azt feltehetően senki nem szándékozik.

Bedő Tamás: Ezt a kérdést rendezni fogják.

**Dr. Somogyi Árpád képviselő:**

- Megvalósult az a beruházás, ami a régi ipari parki bejárónak felújítását jelentette és elhangzott, hogy rengeteg kamion használja ezt a területet. Javasolja, ha ilyen parkoló kérdés van, vizsgálják meg az egész Ipari Parkban a közlekedés kérdését is. Kialakítottak számtalan kaput, amit nem sokan használnak.

A teherforgalom 99%-a azon az egy kapun keresztül valósul meg, amit mindenki tud, hogy kamion közlekedésre, körforgalmastul, mindenestül alkalmatlan. 35 fokos hőmérsékletben egy 40 tonnás kamion, ha kikanyarodik, akkor az ott összegyűr mindent. Akik állandó ott tartózkodók, akkor egy sima elektromos kapuval, kártyával meg lehetne ezt csinálni, hogy nem jönnének be idegenek és így nem terhelik sem a körforgalmat, sem azt a területet. Ésszerűsíteni kellene az ottani közlekedést.

- Kéri, hogy az esős idő beköszönte előtt a Bercsényi óvodában kerítést csinálják meg.

- Szintén évszakhoz kötött kérdés. Szerencsére sok szilvafa van a városban a családi házas környezetben. A szilva potyog, rajta marad a járdán, nagyot lehet esni. Kéri a háztulajdonosokat, hogy időnként seperjék le a járdákról. Többször elmondta, hogy a fák kérdése nem csak a külterületen probléma, hanem belterületen is, főleg most, hogy a gyümölcs érik, belóg a járdára. A fák kezelését, telepítését a jövőben át kell gondolni. Egyszerűen baleset veszélyes, hogy vannak olyan utcák, hogy pl. babakocsival nem lehet elmenni, nem azért mert rossz az út minősége, hanem azért mert lelógnak a gallyak és ezért az út közepén kénytelenek gyalogolni az emberek. Kérdés, hogy ez a lakónak a feladata vagy ez már a városé, hogy a fákat megmetsszék.

**Fábián György képviselő:**

- Bökényben a Muskátli után és a Hársfa utca 61-63 között is rendszeresen parkolnak kamionok. Lehet, hogy csak a vontató része, de van, amikor teljes szerelvény parkol ott. Előfordul, amikor a 63 számmal szemben lévő zöldfelületen áll teljes kamionszerelvény. Megkérdezi, hogy szabályos-e, szabad-e ott parkolni, ha nem akkor kinek a dolga, hogy intézkedjen, hogy ez ne forduljon elő. Muskátli utcán a kazánház mellett már akkora olajtócsa van az egyik parkolóban, hogy ott megállni sem lehet személyautóval.

37

- Gyöngyvirág utcán kicserélték a villanyoszlopokat kb. 1,5 hónappal ezelőtt és a kiszedett villanyoszlopok még mindig ott vannak a fűben. Kéri, hogy intézkedjen abban, hogy ezek elszállításra kerüljenek. Tudomása szerint ezt azonnal el kellett volna vinni.

- Kiszáradt fák. A Sághy előtti parkban, ami a pályázat kapcsán a kiszáradt fákra kapott interpellációs választ, hogy ki fogják cserélni. Jelzi, hogy nagyon sok helyen vannak a Bökényben kiszáradt fák, amelyeket ki kellene cserélni. Pl. Gyöngyvirág utcában, Muskátli utcában is vagy kiszáradt, vagy kiszedték, de pótlásra még nem került. Nem szép látványt nyújtanak ezek a foghíjas fasor látványa.

- Orgona u. 16-18 előtt fűtés csövet fognak cserélni. Elég régóta semmi nem mozdul, nagy betonlapot leemeltek, földkupacok vannak. Ilyenek vannak az óvoda bejáratával szemben is. Megkérdezi, hogy mikor kezdik el a munkálatokat, mivel ezek a kiásott gödrök nagyon balesetveszélyesek.

- Sághy Szakközépiskola kapubejárója, ami a Gyöngyvirág utca felől van, ott valaki kidöntött egy elsőbbség adás táblát. Nem tudja, hogy miért tart ezeknek a tábláknak a pótlása 2-3 hétig. Kinek a dolga ezeket észrevenni és megcsinálni.

- A Bökényi ABC mellett van szelektív hulladéksziget. Kéri, hogy a papírhulladék elhelyezésére szolgáló konténer számát legalább még eggyel növeljék, a műanyagra van 4 db, az üvegre van 2 db és a papírra pedig 1 db. Ott áll mellette halomban a papírdobozok, mivel már nem fér bele abba az 1 db-ba.

- A Muskátli és Hársfa utcában rengeteg a hársfa. Az utca most terítve van a virágmaradvánnyal, amelyek lehullottak a fákról. Ezeknek az összegyűjtése még mielőtt a levelek lehullásra kerülnének, fel kellene takarítani. Kéri, hogy ezt nagyobb erővel végezzék el, különösen a Tulipán utca 7 és 17 mögötti terület, az óvoda felüli területen még tavalyi falevelet is fognak ott találni. Ezt valahogy mindig kifelejtik a gyűjtésekből.

- A Raissio utca végén van a játszótér. A játszótér nincs lerekesztve az úttól, márpedig az útnak ott vége. Interpellált már ez ügyben, és nincs megoldva ez a kérdés. Bemehetnek a járművek a játszótér területre, ott fordulnak meg. Ígéretet kapott arra, hogy oda elhelyeznek oszlopokat, amelyek megakadályozzák azt, hogy az autók tovább tudjanak menni. Kéri, hogy ez sürgősen kerüljön kivitelezésre.

**Gyovai Gáspár képviselő:**

- Továbbra is az a kérése, hogy Bokroson a burkolt beltéri csapadék vízelvezető csatornák tisztítását nem végezték el, és a gaz is ember nagyságú. Ezeket mindenféleképpen meg kell csinálni még a téli időjárás bekövetkezte előtt.

38

- Polgármester úr ígéretet tett, hogy a dűlőutak (űrszelvény) szeptemberbe hatékony javítása, a zöldnövényzet kitakarítása megtörténik. Gléderezés sem ártana.

- Az Árpád vezér útja, ami a Mars útra vezet, nagyon nagy fák vannak az út mindkét részén, ez egy sötét út. Ezen az úton sötétben kerékpároznak az emberek. Ha nem is sűrű közvilágítást, de egy olyan közvilágítás mindenképpen jó lenne, ami megtörné kicsit ezt a sötétséget. Az útkereszteződést is ki kellene világítani.

- Hónapokkal ezelőtt kérte azt, hogy a középfeszültség, nagyfeszültség, ami a Mars Kft-hez megy az alatt olyan szintű fa és cserjeirtást végeztek, hogy ilyet még nem látott az elmúlt években. Ez nem baj, biztosan okuk volt rá. A nagyobb baj az, hogy itt a szolgalmi jog, tulajdonjog nincs megfelelően kezelve. Levágták, kivágták a fákat és otthagyták. Már többszöröse a gaz, ami kinőtt közte, azt nem lehet a nagyobb fáktól lenyírni. Ezt kezelni kell. Ha a tulajdonosé az a mennyiség, ami alatta van, akkor azt takarítsák el. Adjanak egy határidőt, hogy a tulajdonos 2-3 hónapon belül nem viszi el, akkor utána valakinek legyen joga elvinni és adják oda családoknak. Abból a famennyiségből akár 10 család is meg tudná oldani a téli tüzelést.

Tudja azt, hogy az önkormányzat már foglalkozott ezzel a problémával, mivel megkeresték őt, hogy hol találhatóak ezek a vezetékek. Ez a famennyiség még a mai napig is ott van. Ez azért probléma mivel a gazból a száraz ágak is kilógnak, az autókat megkarcolják.

**Nagypál Sándor képviselő:**

- A Bercsényi utcában megállították, hogy az iskola résznél a faágakat ledarabolták, rengeteg alma ott van a járdán, nem lehet elmenni. Szólt az illetékeseknek, a gallyat a Városellátó intézmény elvitte, de az alma még a járdán van. Nem csak a lehulló szilva a balesetveszélyes, hanem az alma is.

- Az Ipari Parknak nincs gazdája. Tudja, hogy a Pénzügyi bizottság volt bejáráson, amikor a japán akác fákat kivágták és el is vitték azokat. Annak sem lett semmi következménye. Most a bokrok ott vannak, senki nem foglalkozik vele. Ha gondozná valaki ezeket, megritkítaná, akkor abból még nőhet fa.

- Gondozatlan területek az Ipari Parkban. Az építési napló meg van nyitva, az Ipari Park közepén, mindenki tudja, hogy miről van szó. Gondolja, hogy Jegyző úr is tudja. A virágos kerttel mi lesz, azzal a drága virágoskerttel, ami hátul van az új út között. Az út mellett növő parlagfüvet már illene levágni. Semminek sincs gazdája.

- Szeretné, ha Jegyző úr most nyilvánosan válaszolna arra, hogy hétvégén vasárnap lehet-e füvet nyírni a városban. Most azt tudják a lakosok, hogy vasárnap nem lehet füvet vágni.

- Az önkormányzati lakásnál, ahol nincs bekötve a szennyvíz, förtelmes bűz terjed.

Bedő Tamás: Melyik házról van szó?

39

Nagypál Sándor: Nem akarja a nyilvánosság előtt elmondani. A közvetlen szomszédokat zavarja a szag. A wc-t elbontották és a lakók ott végzik el a dolgukat, ahol akarják.

A Víziközmű ülésen szó volt arról, hogy a pénzmaradványból legalább az önkormányzati lakásokat kössék be a szennyvízhálózatba.

**Havasi Jánosné képviselő:**

- Minden ciklusban elmondta, hogy a városban kellene nyilvános wc. Ennek a megoldása a mai napig teljesült. Az előző ciklusban kapott egy választ, hogy kb. 20 millió Ft-ba kerülne, erre nincs pénz.

Nagyon szép játszóterei vannak a városnak. Két fajtája van, van egy európai szintű és van nem európai szintű. Az európai szintű nagyon szépen megépített, de ott sincs wc. Ebben egyezik a két játszótér fajta. Meg lehet nézni, hogy a bokrok alatt mit találnak. A következő képviselő-testületnek igen komoly dolga lesz, hogy ezt a problémát megoldja, mert ez így nem jó.

- A Kenderföldek útja felől, az Ipari Parkról ma már sok szó esett. Teljesen egyetért Nagypál Sándor képviselő úrral, hogy nincs gazdája az Ipari Parknak. A Kenderföldek felőli oldalon kinőtt a gaz az útra, ezt ki kellene takarítani. Minden évben elmondják ezt, minden évben utána ki is takarítják. A képviselő társai az aláírás gyűjtése során talán jobban szét is néztek a körzetükben és bizony vannak megdöbbentő esetek. Hónapok óta otthagyott lenyesett faágak, levágott fű. Ezeket rendbe kell tenni.

**Máté Attila képviselő:**

- A Hársfa utca 61-63-al szembeni kamion parkolással kapcsolatban elmondja, hogy hozzá is érkezett ilyen bejelentés. Akkor a Közterület felügyelővel felvette a kapcsolatot, aki megkereste a tulajdonost, tájékoztatta arról, hogy a zöldfelületen nem lehet parkolni. Az esős időszakban történt ez a parkolás és arra is megkérte a közterület felügyelőt, hogy az eredeti állapot visszaállítását követelje meg a tulajdonostól. Többször ez a kamionparkolás nem fog előfordulni.

Bedő Tamás:

A vasárnapi fűnyírást semmi nem tiltja, nincs ilyen rendelet.

Bedő Tamás polgármester: Gyovai Gáspár képviselő úr jelezte, hogy nem fogadja el az interpellációjára kapott választ.

***Gyovai Gáspár kérdése:***

A dűlő utakra behajló zöldnövényzet már szinte akadályozza a közlekedést. Nem volt gléderezés és kátyúzás sem. Voltak dűlőutak, amelyeket útlappal láttak el, de a többi dűlőn nem igazán sikerült megvalósítani semmit.

40

***Válasz a Városellátó intézménytől:***

„ A dűlőutakra hajló zöld növényzet vágásához a szükséges adapter leszállítását augusztusra ígérték. ezt a munkát kézi erővel elvégezni lehet, de abban a városban, temetőben az idén több fűnyírás nem lesz, mivel az összes rendelkezésre álló létszámmal ez decemberig megtart, figyelembe véve a dűlőút állomány nagyságát. A dűlőutakon kátyúzási munkák voltak, gréderezés csak kis mértékben a tavasszal. A kátyúzáshoz a rendelkezésre álló darált anyagot szinte mind felhasználtuk, így kátyúzni csak újabb darálás után lesz lehetőségünk.

Azóta azt az információt kapták, hogy jövő héten szerdán vagy csütörtökön jön ez a masina. Elmondta, hogy kiveszik a fűnyíró embereket, eddig sem volt nagyon elégedett, jövőre mindenképpen a teljes zöldfelület állomány az vállalkozóval lesz ellátva.

***Gyovai Gáspár kérdése:***

A bokrosi belterületi csapadékvize a Gyójai út mellett, a másik Csongrád irányába indul el, az első tanyán átmegy a dűlőre.

Ennek jó része el van látva mederrel, de a Gyójai út mellett szintén betömődött homokkal, hogy az átereszeknél 5-6 cm rész van, ahol át tud folyni a víz, ha az is berakódik, akkor nem tud elfolyni.

***Válasz a Városellátó intézménytől:***

„ A Gyójai út melletti árok feltöltődése a homokos talaj miatt sajnos újra képződő probléma. Megnézzük, és a szükséges átereszeknél a berakódásokat megszüntetjük. Arra nincs lehetőségünk, hogy hosszú szakaszon újra profilozzuk a dűlőút árkokat csakúgy mint a külterületi útárkok kaszálására sem. A Bokrosi út melletti külterületi útárok a közút része, ennek kezelése, fenntartása az útfenntartó feladata lenne.

Bedő Tamás: Szavazásra bocsátja az interpellációra kapott válaszok elfogadását.

A Képviselő-testület egyhangúlag nem fogadja el az interpellációkra adott válaszokat.

Bedő Tamás: Az el nem fogadott interpellációkat kiadja kivizsgálás céljára a Pénzügyi és Városfejlesztési Bizottságnak.

*A zárt ülés hanganyagát a 2248. számú hangszalag A. oldala 412-től végig, valamint a B. oldala 055. számig tartalmazza.*

*A nyílt ülésen elhangzottakat a 2248 számú hangszalag A) oldala 001-től 412-ig tartalmazza.*

*További kérdés, vélemény nem hangzott el.*

Bedő Tamás polgármester az ülést 16:10 órakor bezárja.

K.m.f.

 Bedő Tamás Dr. Juhász László

 polgármester jegyző